open-index/open-wikipedia-markdown huggingface dataset:
പഷ്തു

ഇന്തോ-ഇറാനിയൻ ഭാഷകളിലെ കിഴക്കൻ ഇറാനിയൻ ഉപഗണത്തിൽപ്പെടുന്ന ഒരു ഭാഷയാണ് **പഷ്തു** അഥവാ **പഖ്തു**. അഫ്ഗാനിസ്താനിലേയും പാകിസ്താനിലേയും പ്രധാനപ്പെട്ട ഒരു ജനവിഭാഗമായ പഷ്തൂണുകളുടെ മാതൃഭാഷയും അഫ്ഗാനിസ്താനിലെ ഒരു ഔദ്യോഗികഭാഷയുമാണിത്. പഷ്തൂണുകൾ അഫ്ഗാനി എന്ന പേരിലും അറിയപ്പെടുന്നതിനാൽ ഈ ഭാഷയും **അഫ്ഗാനി** എന്ന പേരിൽ അറിയപ്പെടുന്നു. ഈ ഭാഷക്ക് പേർഷ്യൻ, കുർദിഷ്, ബലൂചി തുടങ്ങിയ ഭാഷകളുമായി ബന്ധമുണ്ട്. യഥാർത്ഥത്തിൽ *പഷ്തുവും പഖ്തുവും* ഒരേ ഭാഷയുടെ രണ്ടു പ്രധാനപ്പെട്ട ശൈലികളാണ്. മൃദുവായ ശൈലിയായ പഷ്തു, തെക്കുഭാഗത്തും, കടുത്ത ശൈലിയായ പഖ്തു വടക്കുഭാഗത്തും സംസാരിക്കപ്പെടൂന്നു.

ബി.സി.ഇ. രണ്ടാം സഹസ്രാബ്ദത്തിൽ ഇറാനിയൻ പീഠഭൂമിയിലേക്ക് ദക്ഷിണമദ്ധ്യേഷ്യരാണ് ഈ ഭാഷ എത്തിച്ചത്. കാലക്രമേണ ഇന്നത്തെ തെക്കേ അഫ്ഗാനിസ്താനിലും വടക്കൻ പാകിസ്താനിലും മുൻപ് പ്രചരിക്കപ്പെട്ടിരുന്ന ഓർമുറി, പറാചി തുടങ്ങിയ ഭാഷകളെ പഷ്തു ആദേശം ചെയ്തു എന്നു കരുതുന്നു‌.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്തോ-യൂറോപ്യൻ ഭാഷകൾ
ബ്രഹ്മസ്വം മഠം

തൃശ്ശൂർ നഗരത്തിൽ ശങ്കരാചാര്യർ ശിഷ്യർ സ്ഥാപിച്ച  മൂന്നു മഠങ്ങളുണ്ട്. തെക്കേ ശങ്കര മഠം, നടുവിൽ ശങ്കര മഠം, വടക്കേ ശങ്കര മഠം എന്നു വിളിയ്ക്കപ്പെടുന്ന ഇവയിൽ വടക്കേ ശങ്കര മഠം,  ബ്രഹ്മസ്വം മഠം  അഥവാ  വേദം പഠിപ്പിക്കുന്ന  ഇടമായി നമ്പൂതിരിമാർ  മാറ്റിയിട്ടുണ്ട്  . ശ്രീ ശങ്കരചാര്യാ ധർമ്മം പ്രചരിപ്പിക്കുന്നതിനും  പുലർത്തുന്നതിനുമായി രാജഭരണകാലത്ത്  സ്ഥാപിച്ച  മഠങ്ങളിൽ നമ്പൂതിരി ബ്രാഹ്മണരുടെ വേദ മതമാണ്  നിയമവിരുദ്ധമായി പ്രചരിപ്പിക്കുന്നത്  .

. കേരളത്തിലെ (മലബാറിലെ) നമ്പൂതിരി   ഋഗ്വേദികളിലെ തൃശ്ശൂർ യോഗത്തിന്റെ ആസ്ഥാനമാക്കി മാറ്റിയിരിക്കുകയാണ്   ഈ മഠം. ഈ യോഗക്കാർ വേദത്തിൽ ഉപരിപഠനം നടത്തിയിരുന്നത് ഇവിടെ വച്ചായിരുന്നു. ഇന്നും   വടക്കേമഠം ബ്രഹ്മസ്വം വേദിക് റിസർച്ച് സെന്റർ ഈ മഠത്തിൽ നടന്നു വരുന്നുണ്ട്.  കേരളത്തിൽ  ശങ്കര മഠങ്ങളിൽ  നടന്ന  നിയമ വിരുദ്ധ പ്രവർത്തികൾക്കെതിരെ തൃശൂർ തെക്കേ ശങ്കര മഠം മാനേജർ വടക്കുമ്പാട് നാരായണൻ നമ്പൂതിരി ,ദേവസ്വം ബോർഡ് എന്നിവരെ എതിർ കക്ഷികളാക്കി   ശ്രീ  ശങ്കര  ധർമ്മ പരിപാലന യോഗം  സംഘടന  കേരള ഹൈക്കോടതിയിൽ ഹർജ്ജി നൽകി . WP[C ]:24564 / 2023  നമ്പർ ഹർജ്ജിയിൽ  അനേഷണം നടത്താൻ  കോടതിയിൽ നിന്നും  ഉത്തരവ്  ഉണ്ടായി . സംഘടന  ജനറൽ സെക്രട്ടറി രാജേഷ് ആർ നായർ കഴുന്നിയിൽ  ആണ്  പരാതികൾ നൽകിയത് .

## അവലംബം

വർഗ്ഗം:തൃശ്ശൂരിന്റെ ചരിത്രം
വി. രാജകൃഷ്ണൻ

320px|ലഘുചിത്രം|വി. രാജകൃഷ്ണൻ 2017 ഫെബ്രുവരിയിൽ കോഴിക്കോട്ടുവച്ചുനടന്ന കേരളാ ലിറ്ററേച്ചർ ഫെസ്റ്റിവലിൽ

മലയാളസാഹിത്യ നിരൂപകനും, ചലച്ചിത്രസംവിധായകനും അദ്ധ്യാപകനുമാണ് **വി.രാജകൃഷ്ണൻ**.കേരള സർവകലാശാലയിൽ ഇംഗ്ലീഷ് വിഭാഗത്തിൽ അധ്യാപകൻ. കെ. പി. അപ്പനൊപ്പം മലയാളത്തിലെ ആധുനിക സാഹിത്യത്തിന്റെ നിരൂപകനായി അറിയപ്പെട്ടു.
## കൃതികൾ
*രോഗത്തിന്റെ പൂക്കൾ (1979)
*ആൾ ഒഴിഞ്ഞ അരങ്ങ് (1990)
*ചെറുകഥയുടെ ചന്ദസ്സ് (1997)
*നഗ്ന യാമിനികൾ (2003)
*മറുതിര കാത്തുനിന്നപ്പോൾ (2007)
*ചുഴികൾ ചിപ്പികൾ 
*മൗനം തേടുന്ന വാക്ക് 
*കാഴ്ചയുടെ അശാന്തി
*ശ്രാദ്ധം
*വിതുമ്പുന്ന പാനപാത്രം

## പുരസ്കാരങ്ങൾ

*1987-ൽ കാഴചയുടെ അശാന്തി എന്ന പുസ്കത്തിനു (സിനിമ) ദേശീയ- സംസ്ഥാന അവാർഡുകൾ ലഭിചു
*1995-ൽ നവാഗത സംവിധായകനുള്ള സംസ്ഥാന അവാർഡ് ലഭിചു. ചിത്രം-ശ്രാദ്ധം

## അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളസാഹിത്യനിരൂപകർ
വർഗ്ഗം:മികച്ച നവാഗതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ശൈഖ് അഹമ്മദ് സർ‌ഹിന്ദി

**ശൈഖ് അഹമ്മദ് സർ‌ഹിന്ദി** (1564-1624) എന്നറിയപ്പെടുന്ന **ഇമാം ഇ റബ്ബാനി ശൈഖ് അഹമ്മദ് അൽ ഫറൂഖി അൽ സർ‌ഹിന്ദി**  ഒരു ഇന്ത്യൻ ഇസ്ലാമിക പണ്ഡിതനും സൂഫി നക്ഷാബന്ധി തരീഖത്തിലെ പ്രമുഖ അംഗവുമാണ്.അദ്ദേഹത്തെ മുജദ്ദിദ് അൽഫ് താനി (രണ്ടാം സഹസ്രാബ്ദത്തിലെ നവോത്ഥാനകൻ) എന്ന് വിളിക്കപ്പെടുന്നു.

## ഇതും കാണുക
*മുജദ്ദിദി കുടുംബം
## അവലംബം

വർഗ്ഗം:ഇന്ത്യയിലെ ഇസ്ലാമികപണ്ഡിതർ
മാൾ

[thumb|right|200px|കൊച്ചിയിൽ സ്ഥിതി ചെയ്യുന്ന [ഒബ്രോൺ മാൾ|ഒബ്രോൺമാളിന്റെ മേലാപ്പ്]]

ഒന്നോ അതിലധികമോ കെട്ടിടങ്ങളിലായി നിരവധി വ്യാപാരസ്ഥാപനങ്ങളെ ഒന്നിച്ചു ചേർത്ത് പ്രർത്തിക്കുന്ന ബ്രഹത് വ്യാപാരസമുച്ചയമാണ് മാൾ അഥവാ ഷോപ്പിംഗ് മാൾ. പരമ്പരാഗത ചന്തകളുടെ ആത്യന്താധുനിക രൂപാന്തരമാണ് മാളുകൾ.വിശാലമായ പാർക്കിംഗ് സൗകര്യം, ശീതീകരിച്ച ഇടനാഴികൾ, തദ്ദേശ വിദേശ ബ്രാന്റുകളുടെ ലഭ്യത, ഒരു വ്യാപാരസ്ഥാപനത്തിൽ നിന്നും മറ്റൊന്നിലേക്ക് വേഗത്തിൽ പോകനുള്ള സൗകര്യം ഇവ മാളുകളുടെ പ്രത്യേകതയാണ്. ) 
ലോകത്തെ ഏറ്റവും വലിയ ഷോപ്പിംഗ് മാൾ ചൈനയിലെ ഡോംഗ്വാൻ എന്ന സ്ഥലത്ത് സ്ഥിതി ചെയ്യുന്ന സൗത്ത് ചൈന മാൾ ആണ്. 600,000 ചതുരശ്രമീറ്റർ തറ വിസ്തൃതിയുള്ള ഈ മാളിൽ 1500 ലധികം സ്റ്റോറുകൾ ഉള്ളതായി കണക്കാക്കപ്പെടുന്നു
## ഘടന
#ആങ്കർ സ്റ്റോർ - മാളുകളിലെ പ്രധാന ആകർഷണം ഇവയാണ്. ഹൈപ്പർ മാർക്കറ്റുകൾ, സൂപ്പർ മാർക്കറ്റുകൾ, ഡിപ്പാർട്ട്മെന്റ് സ്റ്റോറുകൾ എന്നിവ ഈ വിഭാഗത്തിൽ ഉൾപ്പെടുന്നു.
#ഫുഡ് കോർട്ട് - തദ്ദേശ വിദേശ ഭോജനശാലകളുടെ ശാഖകൾ 
#സ്റ്റാന്റ് എലോൺ സ്റ്റോർ - മാളിന്റെ പ്രധാന കെട്ടിടത്തിന് പുറത്ത് ഒറ്റയായി നിൽക്കുന്നവ
#ഫൺ സോൺ - അ‌മ്യൂസ്മെന്റ് പാർക്കുകളുടേ ചെറിയ രൂപം
#സിനിമാ തിയറ്ററുകൾ
#റീടയിൽ - എല്ലാവിധ ചെറുകിട വ്യാപാര സ്ഥാപനങ്ങളും
#കിയോസ്ക്- എ.ടി.എം., സേവനകേന്ദ്രങ്ങൾ എന്നിവ

## കേരളത്തിലെ മാളുകൾ

19        Links Mall              Kannur                      Kerala                   2017             106000 sq ft

20        Capital Mall           Kannur                      Kerala                   (2014/2015)

21         G Mall                  Kannur                      Kerala                    (2015/2016)

22         Mint Mall              Wayanadu                 Kerala                                            150000 sqft

## അവലംബം


വർഗ്ഗം:ഷോപ്പിങ് മാളുകൾ
വർഗ്ഗം:വ്യാപാരകേന്ദ്രങ്ങൾ
സൺ ഡയറക്ട്

സൺ നെറ്റ്‌വർക്കിന്റെ ഡിടി‌എച്ച് സേവനമാണ് **സൺ ഡയറക്ട്** എന്നറിയപ്പെടുന്നത്. ഇന്ത്യയിൽ ആദ്യമായി ഹൈ ഡെഫിനിഷൻ ഡി.റ്റി.എച്ച്. (HD D.T.H) സർവീസ് ആരംഭിച്ചത് സൺ നെറ്റ്‌വർക്കാണ്. MPEG-4 അധിഷ്ഠിത സാങ്കേതികവിദ്യയിലുള്ള സംപ്രേഷണമാണ് സൺ ഡയറക്ടിന്റേത്. 

thumb|left|സൺ ഡയറക്റ്റിന്റെ ഡിഷ് ആന്റിന

വർഗ്ഗം:ഇന്ത്യൻ ബ്രാൻഡുകൾ
ഡ്രീം ഓഫ് ദി റെഡ് ചേബർ

ചൈനയിലെ ചിരസമ്മതമായ നാലു നോവലുകളിൽ ഒന്നാണ് **ഡ്രീം ഓഫ് ദി റെഡ് ചേബർ**  (english: Dream of the Red Chamber, simplified Chinese: 红楼梦; traditional Chinese: 紅樓夢; pinyin: Hóng Lóu Mèng; Wade–Giles: Hung Lou Meng), ക്വിങ് രാജവംശക്കാലത്ത്, ഏകദേശം 18 ആം നൂറ്റണ്ടിന്റെ മധ്യഭാഗത്ത്, കോ യൂകിൻ (Cao Xueqin) എന്ന ചൈനീസ് എഴുത്തുകാരനാണ് ഇത് രചിച്ചത്. ചൈനീസ് സാഹിത്യത്തിന്റെ നാഴികക്കല്ലായി ഈ നോവലിനെ വിശേഷിപ്പിക്കുന്നു. ഈ രചനയെക്കുറിച്ച് മാത്രം പഠിക്കുവാനായി *[[റീഡോളജി]]*  എന്ന പഠന ശാഖ പ്രവർത്തിക്കുന്നു. 

## അവലംബം


വർഗ്ഗം:ചൈനീസ് നോവലുകൾ
ഒബ്രോൺ മാൾ

കൊച്ചിയിൽ സ്ഥിതിചെയ്യുന്ന ഒരു ഷോപ്പിങ്മാളാണ് **ഒബ്രോൺ മാൾ**. ഇടപ്പള്ളിയിൽ നിന്നും വൈറ്റിലയിലേക്കുള്ള ബൈപ്പാസ് റോഡിലാണ് ഇത് സ്ഥിതിചെയ്യുന്നത്. അഞ്ചുനിലകളിലായി വിവിധ കച്ചവടസ്ഥാപനങ്ങൾ ഇതിൽ പ്രവർത്തിക്കുന്നു. റിലയൻസ് ഗ്രൂപ്പിന്റെ സ്ഥാപനങ്ങളാണ് പ്രധാനമായും ഇവിടെയുള്ളത്. റിലയൻസ് സൂപ്പർ, റിലയൻസ് ട്രെന്റ്സ്, റിലയൻസ് ടൈംഔട്ട്, റിലയൻസ് ഫുട്പ്രിന്റ് എന്നിവയാണവ. സിനിമാക്സ് എന്ന കമ്പനിയുടെ നാല് സ്ക്രീൻ മൾട്ടിപ്ലക്സ് തീയറ്റർ ഇവിടെ പ്രവർത്തിക്കുന്നു. ഫുഡ്സർക്കിൾ എന്ന റെസ്റ്റോറന്റും ഇവിടെയുണ്ട്. രാവിലെ 10 മണി മുതൽ രാത്രി 10 മണിവരെയാണ് മാൾ പ്രവർത്തിക്കുന്നത് . 2017 മെയ് പതിനാറിന് ഒബറോൺ മാളിന്റെ നാലാം നിലയിൽ അഗ്നി ബാധ ഉണ്ടായെങ്കിലും കാര്യമായ നാശനഷ്ടങ്ങൾ ഒന്നും സംഭവിച്ചില്ല 

## ചിത്രശാല

പ്രമാണം:ഒബ്രോൺമാൾ_അകവശം.jpg|ഒബ്രോൺമാൾ_അകവശം
പ്രമാണം:ഒബ്രോൺമാൾ_മേലാപ്പ്.jpg|ഒബ്രോൺമാൾ_മേലാപ്പ്
പ്രമാണം:ഒബ്രോൺമാൾ_എസ്കലേറ്റർ.jpg|ഒബ്രോൺമാൾ_എസ്കലേറ്റർ
പ്രമാണം:ഒബ്രോൺമാൾ_ബാസ്കിൻ_റോബിൻസ്.jpg|ഒബ്രോൺമാൾ_ബാസ്കിൻ_റോബിൻസ്
പ്രമാണം:ഒബ്രോൺമാൾ_നടുത്തളം.jpg|ഒബ്രോൺമാൾ_നടുത്തളം
പ്രമാണം:ഒബ്രോൺമാൾ_ബൂമറാങ്ങ്.jpg|ഒബ്രോൺമാൾ_ബൂമറാങ്ങ്
പ്രമാണം:ഒബ്രോൺമാൾ_സിനിമാക്സ്.jpg|ഒബ്രോൺമാൾ_സിനിമാക്സ്
പ്രമാണം:ഒബ്രോൺമാൾ_കളിപ്പാട്ടക്കട.jpg|ഒബ്രോൺമാൾ_കളിപ്പാട്ടക്കട
പ്രമാണം:Oberon_Mall_Front.JPG|ഒബ്രോൺ മാൾ മുൻവശം
പ്രമാണം:Oberon_Mall_christmas_celebration.JPG|ഒബ്രോൺമാളിലെ ക്രിസ്മസ് ആഘോഷം


## കച്ചവടസ്ഥാപനങ്ങൾ
### ലെവെൽ 0
*ലീ
*പെപെ ലഡൺ
*റാഡോ വാച്ച്
*ട്ടിസോട്ട് വാച്ച്
*വുഡ്ലാന്റ് ഷൂസ്
*റിലയൻസ് സൂപ്പർ
*ലിവിസ് 
*ഏസിക്സ്
*ഫ്ലയിങ് മെഷീൻ
*ബാസ്കിൻ റോബിൻസ്
*നോക്കിയ
*സാംസങ്
*നൈക്കി
*സോഡിയാക്ക്
*സ്മാർട്ട് ഇൻഫോക്കോം
### ലെവെൽ 1
*റിലയൻസ്  ട്രെൻഡസ്
*ബേസിക്സ് ലൈഫ്
*ആഡിഡാസ്
*പ്യൂമ
*നാവിഗേറ്റർ
*സ്മാർട്ട് ഒപ്റ്റിക്കൽസ്
*റാങ്ലർ
### ലെവെൽ 2
*റിലയൻസ്  ഫൂട്ട്പ്രിന്റ്
*റിലയൻസ്  ട്ടൈമ്മൗട്ട്
### ലെവെൽ 3
*ഹോം സ്റ്റയിൽ
*ബിറ്റ്സ് ഇൻഡ്യാന
*അനാർക്കലി
*കെയിൻ സ്പാർക്കിൾ
*ക്ലാസ്സിക്ക് പോളോ
*ക്രിക്കറ്റ് സോൺ
*ഫേസ് ആൻഡ് ഫിഗർ
*ഫ്രിസ്ബീ
*എച് & എ
*എച്ച് പി
*കാലിസ്ത
*സ്കേറി ഹൗസ്
*മിറർ മേസ്
*സോണി 
*തോഷിബ

### ലെവെൽ 4
*ഫുഡ് സർക്കിൾ
*ബൂമറാങ്
*സിനിമാക്സ്

## അവലംബം


വർഗ്ഗം:കൊച്ചിയിലെ വ്യാപാരകേന്ദ്രങ്ങൾ
വർഗ്ഗം:കൊച്ചിയിലെ ഷോപ്പിങ് മാളുകൾ
കാസ്പെർസ്കൈ ആൻറിവൈറസ്

**കാസ്പെർസ്കൈ ലാബ്** പുറത്തിറക്കുന്ന ആൻറിവൈറസ് പ്രോഗ്രാമാണ്‌ *കാസ്പെർസ്കൈ ആൻറിവൈറസ്*. ഇത് മാൽവെയർ,വൈറസ് ആക്രമണത്തിൽ നിന്നും കമ്പ്യൂട്ടറിന്‌ രക്ഷ നൽകാനായാണ്‌ ഇത് രൂപകൽപന ചെയ്തിരിക്കുന്നത്. ഇത് മൈക്രോസോഫ്റ്റ് വിൻഡോസ് കൂടാതെ macOS., ലിനക്സ് ഓപ്പറേറ്റിങ്ങ് സിസ്റ്റത്തിലും  ചേർന്ന് പ്രവർത്തിക്കുന്നു.
## ഉൽപ്പന്നം

കാസ്‌പെർസ്‌കി ആന്റി-വൈറസ് സവിശേഷതകളിൽ തത്സമയ പരിരക്ഷ, വൈറസുകൾ, ട്രോജനുകൾ, വേമുകൾ, സ്‌പൈവെയർ, ആഡ്‌വെയർ, കീലോഗറുകൾ, മാൽവെയർ ഡിവൈസ്സസ്, ഓട്ടോ-ഡയലറുകൾ, റൂട്ട്‌കിറ്റുകൾ എന്നിവ കണ്ടെത്തലും നീക്കംചെയ്യലും ഉൾപ്പെടുന്നു.

മൈക്രോസോഫ്റ്റ് വിൻഡോസ് ഉപയോക്താക്കൾക്ക് ഒരു ആന്റിവൈറസ് റെസ്ക്യൂ ഡിസ്ക് ഡൗൺലോഡ് ചെയ്യാം, അത് ഒരു ഒറ്റപ്പെട്ട ലിനക്സ് പരിതസ്ഥിതിയിൽ ബൂട്ട് ചെയ്യുമ്പോൾ ഹോസ്റ്റ് കമ്പ്യൂട്ടർ സ്കാൻ ചെയ്യുന്നു. കൂടാതെ, സംരക്ഷണ ഘടകങ്ങൾ പ്രവർത്തനരഹിതമാക്കുമ്പോഴും ആന്തരിക ക്രമീകരണങ്ങൾ മാറ്റുമ്പോഴും പാസ്‌വേഡ് ആക്‌സസ് പ്രോംപ്റ്റുകൾ വഴി ഉപയോക്തൃ അനുമതിയില്ലാതെ മാൽവെയർ പ്രവർത്തിക്കുന്നതിൽ നിന്ന് കാസ്‌പെർസ്‌കി ആന്റി-വൈറസ് സ്വയം തടയുന്നു. ഇൻകമിംഗ് മെസഞ്ചർ ട്രാഫിക്, ഇമെയിൽ ട്രാഫിക് എന്നിവയും ഇത് സ്കാൻ ചെയ്യുന്നു, ഇന്റർനെറ്റ് എക്സ്പ്ലോറർ അല്ലെങ്കിൽ ഫയർഫോക്സ് ഉപയോഗിക്കുമ്പോൾ അറിയപ്പെടുന്ന മാൽവെയർ ഹോസ്റ്റിംഗ് സൈറ്റുകളിലേക്കുള്ള ലിങ്കുകൾ സ്വയമേവ പ്രവർത്തക്കാതാകുന്നു, കൂടാതെ സൗജന്യ സാങ്കേതിക പിന്തുണയും പണമടച്ചുള്ള സബ്സ്ക്രിപ്ഷൻ കാലയളവിനുള്ളിൽ സൗജന്യ ഉൽപ്പന്ന നവീകരണവും നൽകുന്നു.

## സിസ്റ്റത്തിനുണ്ടാകേണ്ട കാര്യങ്ങൾ

### പോരായ്മകൾ
കാസ്പെർസ്കൈ ആൻറിവൈറസ് കാസ്പെർസ്കൈ ഇൻറർനെറ്റ് സെക്യൂരിറ്റ്യുമായി താരതമ്യം ചെയ്ത്  നോക്കുമ്പോൾ ചില പോരായ്മകൾ ഇതിനുണ്ട്. പേർസണൽ ഫയർവാൾ, HIPS, ആൻറിസ്പാം, ആൻറിബാന്നർ, പേർസണൽ കൺട്രോൾ ടൂൾസ് തുടങ്ങിയ സ്ങ്കേതങ്ങളൊന്നും കാസ്പെർസ്കൈ ആൻറിവൈറസിൽ ലഭ്യമല്ല.

## ഇതും കാണുക
* Kaspersky Lab
* Kaspersky Internet Security
* Kaspersky Mobile Security
* Eugene Kaspersky
*List of antivirus software

## അവലംബം


## പുറം കണ്ണികൾ
*Kaspersky Anti-Virus product page
*Kaspersky Lab Forum

വർഗ്ഗം:അവലംബം ഇല്ലാത്ത താളുകൾ
വാർ ആന്റ് ലവ്

വിനയന്റെ സംവിധാനത്തിൽ ദിലീപ്, പ്രഭു, ലൈല, കലാഭവൻ മണി എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***വാർ ആന്റ് ലവ്***. ശ്രീ ഉത്രട്ടാതി ഫിലിംസിന്റെ ബാനറിൽ ശശി അയ്യഞ്ചിറ നിർമ്മിച്ച ഈ ചിത്രം വിതരണം ചെയ്തത് ഉത്രട്ടാതി ഫിലിം റിലീസ് ആണ്. വിനയൻ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവ നിർവ്വഹിച്ചത് വിനയൻ, ജെ. പള്ളാശ്ശേരി എന്നിവർ ചേർന്നാണ്.

## അഭിനേതാക്കൾ

## സംഗീതം
യൂസഫലി കേച്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്. ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു.

; ഗാനങ്ങൾ
# അമ്മേ അമ്മേ – കെ.ജെ. യേശുദാസ്
# കണ്ണനെ തേടുന്ന രാധ – ഷിനോജ് ടി.ടി.
# ഒളികണ്ണും നീട്ടി – എം.ജി. ശ്രീകുമാർ, കെ.എസ്. ചിത്ര
# പേടിതോന്നി ആദ്യം – കെ.ജെ. യേശുദാസ്, കെ.എസ്. ചിത്ര
# വന്ദേമാതരം – എം.ജി. ശ്രീകുമാർ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''വാർ ആന്റ് ലവ്''  – മലയാളസംഗീതം.ഇൻഫോ

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
വർഗ്ഗം:സൈന്യത്തെ ആസ്പദമാക്കി നിർമ്മിച്ച ചലച്ചിത്രം
വീഡിയോക്കോൺ ഡി2എച്ച്

**ഡി.ടു.എച്ച്** ഡിഷ്‌ ടിവിയുടെ ഉടമസ്ഥതയിലുള്ള ഒരു ഡി.ടി.‌എച്ച്. സേവനമാണ് **ഡി.ടു.എച്ച്**. MPEG-4,DVB-S2 എന്നീ സാങ്കേതികവിദ്യകളിലുള്ള സംപ്രേഷണമാണ് ഡി.ടു.എച്ച്ന്റേത് .
ക്ലോക്ക്‌സ്പീഡ്

മൈക്രോപ്രൊസസ്സർ ഇന്റസ്റ്റ്രക്ഷനുകളെ എക്സിക്യൂട്ട് ചെയ്യുന്ന വേഗമാണു **ക്ലോക്ക് സ്പീഡ്** അഥവാ **ക്ലോക്ക് റേറ്റ്**. ക്ലോക്ക് സ്പീഡ് അളക്കുന്നത് ആവൃത്തിയുടെ SI യൂണിറ്റ് ആയ ഹെർട്സ് (Hz) ൽ ആണ്. 300 MHz പ്രോസസ്സറിലെ ക്ലോക്ക് ഒരു സെക്കന്റിൽ 300 ദശലക്ഷം തവണ ടിക്ക് ചെയ്യും എന്നു കരുതാം. ഈ ഓരോ ടിക്കിലും ഒരോ പ്രവർത്തനങ്ങൾ നടക്കുന്നു. ഓരോ ഇൻസ്റ്റ്രക്ഷനുകളും എക്സിക്ക്യൂട്ട് ചെയ്യുവാനായി സി.പി.യു വിനു നിശ്ചിത എണ്ണം ക്ലോക്ക് സൈക്കിളുകൾ ആവശ്യമാണു. ക്ലോക്ക് സ്പീഡ് കൂടുമ്പോൾ എക്സിക്ക്യൂട്ട് ചെയ്യപ്പെടുന്ന ഇൻസ്റ്റ്രക്ഷനുകളുടെ ഏണ്ണവും വർദ്ധിക്കുന്നു. നിലവിലുള്ള മൈക്രോപ്രോസസ്സറുകളുടെ ക്ലോക്ക് സ്പീഡ് മെഗാഹെർട്ട്സിലോ (MHz) ജിഗാഹെർട്ട്സിലോ (GHz) ആണു സൂചിപ്പിക്കുന്നത്. എന്നാൽ ആദ്യകാലങ്ങളിലെ കപ്യുട്ടറുകളുടെ ക്ലോക്ക് സ്പീഡ് Hz ലും KHz ലും ആയിരുന്നു അളന്നിരുന്നത്. പക്ഷെ 21-ാം നൂറ്റാണ്ടോടുകൂടി പ്രൊസസ്സറുകളുടെ സ്പീഡ് GHz ൽ പരാമർശിക്കുന്ന സ്ഥിതി വന്നു. ഒരേ തരത്തിലുള്ള പ്രൊസസ്സറുകൾ തമ്മിൽ താരതമ്യം ചെയ്യുമ്പോൾ മാത്രമേ ക്ലോക്ക് സ്പീഡ് ഒരു പ്രധാന ഘടകമായി ഇന്ന് പരിഗണിക്കാറുള്ളൂ. ഇന്നു നിലവിലുള്ള പ്രൊസസ്സറുകളുടെ പ്രവർത്തനമികവ് മറ്റു പല കാര്യങ്ങളെയും ആശ്രയിച്ചിരിക്കുന്നു എന്നതാണ് ഇതിനു കാരണം. വീഡിയോ കാർഡ്, സി.പി.യു എന്നിവ നിർമ്മിക്കുന്ന കമ്പനികൾ കൂടുതൽ ക്ലോക്ക് സ്പീഡ് ഉള്ള ഉത്പന്നങ്ങൾക്ക് കൂടുതൽ വില ഈടാക്കുന്നതായി കാണുന്നു.
## അവലംബം
പുതുമല

പത്തനംതിട്ട ജില്ലയിലെ അടൂർ താലൂക്കിലെ ഏഴംകുളം ഗ്രാമപഞ്ചായത്തിലെ ഒന്നാം വാർഡിൽ പെടുന്ന ഗ്രാമമാണ് **പുതുമല**.

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
മിനിക്കോയ്

ലക്ഷദ്വീപ് സമൂഹത്തിലെ ഒരു ദ്വീപാണ് **മിനിക്കോയ്** അഥവാ **മലിക്കു**.  ഇവിടെ, സമീപ രാജ്യമായ മാലദ്വീപിലെ ഭാഷകളുമായി സാമ്യമുള്ള മഹൽ ഭാഷയാണു സംസാരിക്കപ്പെടുന്നത്. മലികു ദ്വീപിന് സാംസ്കാരികമായി ലക്ഷ്ദ്വീപിനേക്കാൾ മാലിദ്വീപിനോടാണ് സാമ്യം. 9° ചാനൽ മലികു ദ്വീപിനെ മറ്റു ദ്വീപുകളിൽ നിന്നും വേർത്തിരിക്കുന്നു.

## അവലംബം

## പുറത്തേക്കുള്ള കണ്ണികൾ
* Information about Minicoy Island
* A Language dies in India

വർഗ്ഗം:മിനിക്കോയ്
വർഗ്ഗം:ഇന്ത്യയിലെ ദ്വീപുകൾ
വഴിയോരക്കാഴ്ചകൾ

തമ്പി കണ്ണന്താനത്തിന്റെ സംവിധാനത്തിൽ മോഹൻലാൽ, രതീഷ്, അംബിക എന്നിവർ പ്രധാനവേഷങ്ങളിൽ അഭിനയിച്ച് 1987-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***വഴിയോരക്കാഴ്ചകൾ***. ഷാരോൺ പിൿചേഴ്‌സിന്റെ ബാനറിൽ തമ്പി കണ്ണന്താനം നിർമ്മിച്ചിരിക്കുന്ന ഈ ചിത്രം ജൂബിലി പിൿചേഴ്സ് ആണ് വിതരണം ചെയ്തത്. കഥയും തിരക്കഥയും സംഭാഷണവും രചിച്ചത് ഡെന്നീസ് ജോസഫ് ആണ്.

## അഭിനേതാക്കൾ

## സംഗീതം
ഷിബു ചക്രവർത്തി എഴുതിയ ഗാനങ്ങളുടെ സംഗീതസംവിധാനം നിർവ്വഹിച്ചത് എസ്.പി. വെങ്കിടേഷ് ആണ്. ഗാനങ്ങൾ വിപണനം ചെയ്തത് രഞ്ജിനി കസെറ്റ്സ് ആണ്.
; ഗാനങ്ങൾ
# കരിമണ്ണൂരൊരു ഭൂതത്താനുടേ – പി. ജയചന്ദ്രൻ
# പവിഴമല്ലിപ്പൂവുറങ്ങി – കെ.എസ്. ചിത്ര
# ഓണനാളിൽ – പി. ജയചന്ദ്രൻ, കെ.എസ്. ചിത്ര
# യദുകുല ഗോപികേ – ഉണ്ണിമേനോൻ, കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''വഴിയോരക്കാഴ്ചകൾ''  – മലയാളസംഗീതം.ഇൻഫോ
* ''വഴിയോരക്കാഴ്ചകൾ'' – വൺഇൻഡ്യ.ഇൻ

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തമ്പി കണ്ണന്താനം സംവിധാനം ചെയ്ത ചലച്ചിത്രങ്ങൾ

വർഗ്ഗം:ഷിബു ചക്രവർത്തിയുടെ ഗാനങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
വർഗ്ഗം:ഷിബു- വെങ്കിടേഷ് ഗാനങ്ങൾ
പോലീസ് (ചലച്ചിത്രം)

***പോലീസ്*** വി. കെ. പ്രകാശ് സംവിധാനം നിർവഹിച്ച് 2005 ഇൽ പുറത്തിറങ്ങിയ മലയാളം ചലച്ചിത്രമാണ്.
## അഭിനേതാക്കൾ

## അണിയറ പ്രവർത്തകർ

## അവലംബം


## പുറത്തേക്കുള്ള കണ്ണികൾ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വീരമാർത്താണ്ഡവർമ്മ

കേരളോല്പത്തി എന്ന പുസ്തകത്തിൽ പ്രതിപാദിച്ചിരിക്കുന്നതനുസരിച്ച്, കലിവർഷം 3831(ക്രി.പി. 731)-ൽ ഭരണമാരംഭിച്ച ഒരു വേണാട് രാജാവായിരുന്നു **വീരമാർത്താണ്ഡവർമ്മ**. ഹിരണ്യഗർഭവും തുലാപുരുഷദാനവും നടത്തിയ ഇദ്ദേഹം, വളരെക്കാലം വേണാട് ഭരിച്ചു.

## അവലംബം


വർഗ്ഗം:തിരുവിതാംകൂറിന്റെ രാജാക്കന്മാർ
വീരരാമമാർത്താണ്ഡവർമ്മ

1335ൽ 28ആം വയസ്സിൽ ഭരണമേറ്റു. ആറ്റിങ്ങൽ മൂത്തറാണിയുടെ പുത്രനാണ്. പത്മനാഭക്ഷേത്രത്തിനടുത്തുള്ള കൊട്ടാരം പുനർനിർമ്മിക്കയും അതിനുചുറ്റും കോട്ട നിർമ്മിക്കുകയും ചെയ്തു.  40 വർഷം പ്രജാതത്പര ഭരണാനന്തരം മൃതിയടഞ്ഞു 

## അവലംബം


വർഗ്ഗം:തിരുവിതാംകൂറിന്റെ രാജാക്കന്മാർ
ഉദയ മാർത്താണ്ഡ വർമ്മ

വീരമാർത്താണ്ഡവർമ്മക്കു ശേഷം അദ്ദേഹത്തിന്റെ അനന്തരവൻ (പേരജ്ഞാതം) അഞ്ജാതനാമ ഭരിച്ചു. ക്രിസ്തുവർഷം 802-ൽ ഉദയമാർത്താണ്ഡവർമ്മ ഭരണമേറ്റെടുത്തു. വിദ്യാസമ്പന്നനും സംസ്കൃതചിത്തനുമായിരുന്നു. നാടിനു ഉത്ഘർഷമുണ്ടായ കാലമായി കണക്കാക്കപ്പെടുന്നു. ഇക്കാലത്ത് തിരുവിതാംകൂർ രാജകുടുംബം അഞ്ചു താവഴികളായി (വേണാട്, തിരുവിതാംകോട് (ശ്രീവാഴുംകോട്), തൃപ്പാപ്പൂർ(ശ്രീപാത), ചേരവായി (ശ്രിവായ), ദേശിങ്ങനാട്(ജയതുംഗനാട്)} എന്നീ സ്വരൂപങ്ങളായി വസിച്ചിരുന്നു. പിന്നീട് തിരുവിതാംകൂർ എന്നു മാത്രം അറിയാൻ തുടങ്ങി.

പുതിയ കൊല്ലവർഷം ഇദ്ദേഹമാണ് ആരംഭിച്ചത്.  825 ആഗസ്ത് 15 നു ചിങ്ങം ഒന്നിന് ആരംഭിക്കുന്ന തരത്തിലായിരുന്നു അത്. വളരെയധികം ജ്യോതിശാസ്ത്രജ്ഞന്മാരുടെ സഹായത്തോടെ സൂര്യഗതിയും ജ്യോതി ചക്രസംവിധാനവും നിഷ്കൃഷ്ടമായി ഗണനം  നടത്തിയായിരുന്നു അത്. 

അഞ്ചു ദിവസങ്ങൾക്കുശേഷം(കൊല്ലവർഷം 1 ചിങ്ങം 5) അഞ്ചു സ്വരൂപങ്ങളിലെ രാജാക്കന്മാരും പത്മനാഭസ്വാമി ക്ഷേത്ര പുരോഹിതനും മറ്റു മാടമ്പികളും ഒത്തുചേർന്ന് ക്ഷേത്രത്തിലെ വിശേഷങ്ങളുടെ ഒരു കലണ്ടർ രൂപപ്പെടുത്തി. ഈ തീരുമാനമനുസരിച്ചാണ് ഇന്നും ക്ഷേത്ര പടിത്തരങ്ങൾ നടത്തുന്നത്. 830 വരെ  (കൊല്ല വർഷം 5 വരെ) ഇദ്ദേഹം ഭരിച്ചതായി കാണുന്നു. ഭരണ സംവിധാനത്തെ കുറിച്ചൊ അനന്തരാവകാശികളെക്കുറിച്ചോ കൂടുതൽ അറിവില്ല.

## അവലംബം


വർഗ്ഗം:തിരുവിതാംകൂറിന്റെ രാജാക്കന്മാർ
നിത്യരക്ഷ

പല മതഗ്രന്ഥങ്ങളിലും പൊതുവായുള്ള പ്രതിപാദ വിഷയങ്ങളിൽ ഒന്നാണ് മരണശേഷമുള്ള ജീവിതത്തെക്കുറിച്ചുള്ള വിവരണങ്ങൾ.  സ്വർഗ്ഗത്തിലെ നിത്യസമ്മാനത്തിന്റേയോ നരകത്തിലെ  ശിക്ഷയുടേയോ രൂപത്തിലുള്ള മരണാനന്തരജീവിതത്തെക്കുറിച്ചുള്ള പരാമർശങ്ങൾ ക്രിസ്ത്യാനികളുടെ വിശുദ്ധ ഗ്രന്ഥമായ ബൈബിളിലും ഇസ്ലാം മതവിശ്വാസികളുടെ പവിത്ര ഗ്രന്ഥമായ ഖുർ ആനിലും കാണാം. റബൈനിക യഹൂദതയും ഈ വിശ്വാസം ഏറെക്കുറെ പിന്തുടരുന്നു. 
നിത്യരക്ഷപോലെ നരകശിക്ഷയും നിത്യകാലത്തേക്കുള്ളതാണ് എന്നാണ് മുഖ്യധാരാ ക്രൈസ്തവസഭകളുടെ വിശ്വാസം.  എന്നാൽ എതിർ അഭിപ്രായം പുലർത്തുന്ന ചില വിഭാഗങ്ങളും ഉണ്ട്. 

## '''നിത്യരക്ഷ ക്രിസ്തീയ വീക്ഷണത്തിൽ'''
ദൈവത്തോടൊത്ത് നിത്യവും വസിക്കേണ്ടതിനാണ് ദൈവം മനുഷ്യനെ സൃഷ്ടിച്ചത്. എന്നാൽ സ്വതന്ത്രമായ ഇച്ഛാശക്തിയും, തിരഞ്ഞെടുക്കുവാനുള്ള അവകാശവും തെറ്റായി വിനിയോഗിച്ച ആദിമനുഷ്യനായ ആദം ദൈവത്തോട് അനുസരണക്കേട് കാണിച്ച് ദൈവിക കൂട്ടായ്മയിൽ നിന്നും അകന്നുപോയി. പാപത്തിന്റെ ശിക്ഷയായ നിത്യമരണത്തിന് അവൻ അർഹനായി തീർന്നു.  ബൈബിൾ പ്രഖ്യാപിക്കുന്നത്, എല്ലാ മനുഷ്യരും പാപികളാണ് എന്നാണ്.  ആദമിന്റെ സന്തതിപരമ്പരയായ മാനവവംശം പാപത്തിന്റെ അടിമത്തത്തിലായി. നീതിമാനായ ദൈവത്തിന് പാപത്തെ ശിക്ഷിക്കാതിരിക്കുവാൻ സാധിക്കില്ല. പാപത്തിന്റെ ശമ്പളം മരണമത്രേ എന്ന് ദൈവവചനം വ്യക്തമാക്കുന്നു. പാപിയായിതീർന്ന മനുഷ്യരുടെ കേവലമായ ഏതെങ്കിലും കർമ്മങ്ങളോ, സത്പ്രവർത്തികളോ, സ്വയംപീഡകളോ, ധാനധർമ്മങ്ങളോ, അനുഷ്ഠാനങ്ങളോ അവന് ദൈവവുമായുണ്ടായിരുന്ന ബന്ധത്തിലേക്ക് തിരിച്ച് പോകുവാൻ സാധ്യമല്ല. 
എന്നാൽ സ്നേഹവാനായ ദൈവം ഒരു രക്ഷാമാർഗ്ഗം ഒരുക്കി. ദൈവിക ത്രിത്വത്തിലെ മൂന്നാമനായ പുത്രനെ (യേശുക്രിസ്തുവിനെ) ഭൂമിയിലേക്ക് അയച്ചു. സർവ്വ മാനവരാശിയുടെയും സകല തെറ്റുകളും സ്വയം ഏറ്റെടുത്തുകൊണ്ട് അവർക്ക് പകരമായി യേശുക്രിസ്തു കാൽവറി ക്രൂശിൽ പാപപരിഹാരബലിയായി തന്റെ ജീവനെ അർപ്പിച്ചു. പിതാവായ ദൈവം തന്റെ പുത്രന്റെ പാപപരിഹാരബലിയിൽ പ്രസാദിച്ചതിന്റെ അടയാളമായി യേശുക്രിസ്തു മൂന്നാം നാൾ ഉയിർത്തെഴുന്നേറ്റു.   ഉയിർത്തെഴുന്നേറ്റ ക്രിസ്തു നാല്പത് ദിവസങ്ങളോളം  അഞ്ഞൂറിൽ അധികം പേർക്കു പ്രത്യക്ഷനായി താൻ ഉയിർത്തെഴുന്നേറ്റിരിക്കുന്നു എന്ന് സ്ഥാപിച്ചതിന് ശേഷം സ്വർഗ്ഗാരോഹണം ചെയ്തു.

### പാപമോചനം പ്രാപിക്കുന്നതിനുള്ള മാർഗ്ഗം
ഒരു വ്യക്തി താൻ ഒരു പാപിയാണെന്ന് ദൈവത്തോട് സമ്മതിക്കുകയും, തന്റെ തെറ്റുകൾ ഏറ്റുപറയുകയും, യേശുക്രിസ്തുവിന്റെ മരണം തന്റെ പാപങ്ങൾക്ക് പകരമായിട്ടാണെന്ന് വിശ്വസിക്കയും,  മരണത്തെ ജയിച്ച് ഉയിർത്തെഴുന്നേറ്റ യേശുവിനെ തന്റെ ജീവിതത്തിന്റെ നാഥനും കർത്താവുമായി അംഗീകരിക്കുകയും ചെയ്യുമ്പോൾ ആ വ്യക്തിയുടെ പാപങ്ങൾ ക്ഷമിക്കപ്പെടുമെന്നും ദൈവവുമായുള്ള ബന്ധം യഥാസ്ഥാനപ്പെട്ട് നിത്യജീവന്  അവകാശിയായി തീരുമെന്നും ബൈബിൾ വ്യക്തമാക്കുന്നു. ദൈവമക്കളാകുക, രക്ഷിക്കപ്പെടുക, വീണ്ടും ജനനം പ്രാപിക്കുക എന്നീ പ്രയോഗങ്ങളെല്ലാം ഇതാണ് അർത്ഥമാക്കുന്നത്. 
നിത്യരക്ഷ ദൈവം സൗജന്യമായി 
നൽകുന്നതും വിശ്വാസത്താൽ ഓരോ വ്യക്തികളും ഏറ്റെടുക്കേണ്ടതുമാണ് എന്നതിന് അനേക വാക്യങ്ങൾ വേദപുസ്തകത്തിൽ തെളിവായുണ്ട്.
യേശുക്രിസ്തുവിന്റെ ജനനത്തിന് അനേക നുറ്റാണ്ടുകൾക്ക് മുമ്പ് എഴുതപ്പെട്ട ബൈബിൾ പഴയനിയമ പുസ്തകങ്ങളിലും  യേശുക്രിസ്തുവിന്റെ ജനനവും, ശുശ്രൂഷയും, മരണവും, ഉയിർത്തെഴുന്നേല്പുമെല്ലാം പ്രവചന രൂപത്തിൽ രേഖപ്പെടുത്തപ്പെട്ടിട്ടുണ്ട്. ഇതിന്റെ നിവൃത്തീകരണം പുതിയനിയമ പുസ്തകങ്ങളിലും രേഖപ്പെടുത്തിയിട്ടുണ്ട്. 

### യേശുക്രിസ്തു വീണ്ടും വരുന്നു
തന്നിൽ വിശ്വസിക്കുന്നവരെ ചേർത്തുകൊള്ളാനും വിശ്വസിക്കാത്തവരെ ന്യായംവിധിക്കുവാനും    യേശുക്രിസ്തു വീണ്ടും വരുമെന്നും ബൈബിൾ വ്യക്തമാക്കുന്നു.

## അവലംബം


വർഗ്ഗം:ക്രിസ്തീയവിശ്വാസങ്ങൾ
വാഴേങ്കട കുഞ്ചു നായർ

പദ്മശ്രീ ബഹുമതി നേടിയ പ്രശസ്തനായ ഒരു കഥകളിനടനും ആചാര്യനുമാണ് **വാഴേങ്കട കുഞ്ചുനായർ**. കലാമണ്ഡലത്തിന്റെ ആദ്യത്തെ പ്രധാനാദ്ധ്യാപകനായിരുന്ന ഇദ്ദേഹം കഥകളിയെക്കുറിച്ച് നിരവധി ലേഖനങ്ങളും എഴുതിയിട്ടുണ്ട്. കഥകളിയിലെ നായക-പ്രതിനായക വേഷങ്ങളിലെല്ലാം സ്വകീയമാർഗ്ഗം അവലംബിച്ചതിന്റെ പേരിൽ ശ്രദ്ധേയനാണ്.

## ജീവചരിത്രം
1909 സെപ്റ്റംബർ 9ന് പാലക്കാട് ജില്ലയിൽ കാറൽമണ്ണദേശത്ത് നെടുമ്പെട്ടി വീട്ടിൽ ഗണപതി നായരുടേയും ചേനമ്പുറത്ത് ഇട്ടിച്ചിരി അമ്മയുടേയും മകനായി ജനിച്ചു. ഗോകുലാഷ്ടമി ദിനത്തിൽ ജനിച്ചതിനാൽ "കൃഷ്ണൻ" എന്നാണ് മാതാപിതാക്കൾ അദ്ദേഹത്തിന് പേരിട്ടത്. "കുഞ്ചു" എന്നത് വിളിപ്പേരായിരുന്നു. കാറൽമണ്ണയാണ് മാതൃഗൃഹമെങ്കിലും അമ്മയുടെ ജ്യേഷ്ഠത്തിയോടൊന്നിച്ച് ജ്യേഷ്ഠത്തിയുടെ ഭർതൃഗൃഹം സ്ഥിതിചെയ്യുന്ന അടുത്ത ഗ്രാമമായ വാഴേങ്കടയിലായിരുന്നു കുഞ്ചു നായർ തന്റെ ശൈശവം ചെലവിട്ടത്. വാഴേങ്കട മലപ്പുറം ജില്ലയിൽ തൂതപ്പുഴയുടെ തീരത്ത് ഉള്ള ഒരു ചെറു ഗ്രാമം ആണ്. കുഞ്ചുനായർക്ക് ഏകദേശം ഒന്നര വയസ്സുള്ളപ്പോൾ അമ്മയുടെ ജ്യേഷ്ഠത്തി മരണപ്പെട്ടു. തുടർന്ന് അദ്ദേഹം അമ്മയും ജ്യേഷ്ഠൻ നാരായണനുമൊന്നിച്ച് സ്വഗ്രാമമായ കാറൽമണ്ണയിലേക്ക് മടങ്ങി. വെള്ളിനേഴി ഹയർ എലിമന്ററി സ്കൂളിൽ ആറാം തരെ വരെ പ്രാഥമിക പഠനം നടത്തി.

കൊല്ലവർഷം 1100 എടവം 26ന് (1925 ജൂൺ 28) കരിയാട്ടിൽ കോപ്പൻ നായരുടെ ശിക്ഷണത്തിൽ കുഞ്ചുനായർ കഥകളി പഠനം ആരംഭിച്ചു. കോപ്പൻ നായർ “ആശാരി കോപ്പൻ” എന്ന പേരിൽ പ്രസിദ്ധനായ കഥകളി നടനായിരുന്നു. ബകവധത്തിൽ ആശാരി ആയിരുന്നു അദ്ദേഹത്തിന്റെ പ്രസിദ്ധവേഷം. അതിനാൽ ആശാരി കോപ്പൻ നായരായി. തുടർന്ന് കല്ലുവഴി ഗോവിന്ദപ്പിഷാരടിയുടെ കീഴിലും 2 വർഷത്തോളം കഥകളി അഭ്യസിച്ചു. കുഞ്ചുനായരിലെ കഥകളി നടനെ വാർത്തെടുത്തത് അദ്ദേഹത്തിന്റെ പിൽക്കാല ഗുരുവായ പട്ടിക്കാംതൊടി രാവുണ്ണി മേനോനായിരുന്നു. കഥകളിയ്ക്ക് അമൂല്യമായ സംഭാവനകൾ ചെയ്ത മഹാനായിരുന്നു ശ്രീ പട്ടിക്കാംതൊടി രാവുണ്ണിമേനോൻ.

1925 ഡിസംബർ 20ന് (കൊല്ലവർഷം 1101 ധനു 6) വാഴേങ്കട നരസിംഹമൂർത്തി ക്ഷേത്രസന്നിധിയിൽ വെച്ചാണ് കുഞ്ചുനായർ അരങ്ങേറ്റം നടത്തിയത്. പുറപ്പാടിലെ കൃഷ്ണവേഷവും തുടർന്നുള്ള സുഭദ്രാഹരണം കളിയിലെ കൃഷ്ണവേഷവുമായിരുന്നു അന്ന് കുഞ്ചു നായർ കെട്ടിയത്. ഗുരുനാഥൻ പട്ടിക്കാംതൊടി രാവുണ്ണിമേനോനായിരുന്നു കൂട്ടുവേഷമായ അർജ്ജുനൻ കെട്ടിയിരുന്നത്.

ആദ്യഭാര്യ നാണിക്കുട്ടിയമ്മ വിഷജ്വരം ബാധിച്ച് 1945ൽ മരിച്ചതിനെ തുടർന്ന് അവരുടെ ഇളയസഹോദരിയായ ലക്ഷ്മിക്കുട്ടിയെ വിവാഹം ചെയ്തു.

പഠനം പൂർത്തിയാക്കിയ അദ്ദേഹം കോട്ടക്കൽ പി.എസ്.വി നാട്യസംഘത്തിൽ പ്രധാനാദ്ധ്യാപകനായി. തുടർന്ന് അദ്ദേഹം കലാമണ്ഡലത്തിലെ പ്രഥമപ്രിൻസിപ്പാൾ ആയി. 1960 ജൂലൈ മുതൽ കലാമണ്ഡലത്തിന്റെ പ്രിൻസിപ്പാൾ ആയി 1972 മാർച്ചിൽ റിട്ടയർ ചെയ്തു. 1981 ഫെബ്രുവരി 19ന് വാഴേങ്കട കുഞ്ചു നായർ അന്തരിച്ചു.

1971ൽ ഇന്ത്യാഗവണ്മെന്റ് അദ്ദേഹത്തെ പദ്മശ്രീ ബഹുമതി നൽകി ആദരിച്ചു.

കുഞ്ചുനായരുടെ സ്മരണാർത്ഥം കാറൽമണ്ണയിൽ വാഴേങ്കട കുഞ്ചുനായർ കഥകളി ട്രസ്റ്റ് രൂപീകരിച്ച് കഥകളിയുടെ ഉന്നമനത്തിനായി പ്രവർത്തിക്കുന്നു. "കളിവെട്ടം" എന്നപേരിൽ കുഞ്ചുനായരുടെ ലേഖനസമാഹാരം വാഴേങ്കട കുഞ്ചു നായർ ട്രസ്റ്റ് പ്രസിദ്ധീകരിച്ചിട്ടുണ്ട്.

പ്രിയപ്പെട്ട വേഷം നളചരിതം മൂന്നാം ദിവസത്തിലെ ബാഹുകൻ (കറുത്ത നളൻ) എന്ന് 22-11-1965ൽ എഴുതിയ ഒരു ലേഖനത്തിൽ സ്മരിക്കുന്നു.

## അവലംബം

വർഗ്ഗം:കഥകളി കലാകാരന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:കേരളത്തിലെ കലാകാരന്മാർ
വർഗ്ഗം:1908-ൽ ജനിച്ചവർ
ഭരത്ചന്ദ്രൻ ഐ.പി.എസ്.

***ഭരത്ചന്ദ്രൻ ഐ പി എസ്*** രഞ്ജി പണിക്കർ സംവിധാനം നിർവഹിച്ച് 2005-ൽ പുറത്തിറങ്ങിയ മലയാളം ചലച്ചിത്രമാണ്.
## അഭിനേതാക്കൾ

## സംഗീതം
ഇതിലെ ഗാനങ്ങൾക്ക് ഈണം പകർന്നിരുന്നത് രാജാമണി ആണ്.

## അണിയറ പ്രവർത്തകർ

## അവലംബം


## പുറത്തേക്കുള്ള കണ്ണികൾ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
പാണ്ടിപ്പട

***പാണ്ടിപ്പട*** റാഫി മെക്കാർട്ടിൻ സംവിധാനം നിർവഹിച്ച് 2005 ജൂലൈ നാലിന് പുറത്തിറങ്ങിയ ഒരു മലയാളചലച്ചിത്രമാണ്.

## അഭിനേതാക്കൾ

## സംഗീതം
ആർ.കെ. ദാമോദരൻ, ചിറ്റൂർ ഗോപി, ഐ.എസ്. കുണ്ടൂർ, നാദിർഷ എന്നിവർ എഴുതിയ ഇതിലെ ഗാനങ്ങൾക്ക് ഈണം പകർന്നിരുന്നത് സുരേഷ് പീറ്റർസ് ആണ്. പശ്ചാത്തലസംഗീതം ചെയ്തിരിക്കുന്നത് എസ്.പി. വെങ്കിടേഷ്. ഗാനങ്ങൾ സത്യം ഓഡിയോസ് വിപണനം ചെയ്തിരിക്കുന്നു.

## ഗാനങ്ങൾ
* പഞ്ചായത്തിലെ : അഫ്‌സൽ, സുജാത മോഹൻ
* അറിയാതെ ഇഷ്ടമായ് : ജ്യോത്സ്ന
* മയിലിൻ : അഫ്‌സൽ, വിധു പ്രതാപ്, സുജാത മോഹൻ
* മേലെ മുകിലിൻ : അഫ്‌സൽ, കെ.എസ്. ചിത്ര
* അറിയാതെ ഇഷ്ടമായ് : ദേവാനന്ദ്
* മയിലിൻ : അഫ്‌സൽ, വിധു പ്രതാപ്, സുജാത മോഹൻ
* പൊൻ കനവ് : മനോ, രഞ്ജിനി ജോസ്, ടിമ്മി

## അണിയറ പ്രവർത്തകർ

## അവലംബം


## പുറത്തേക്കുള്ള കണ്ണികൾ
* 

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:റാഫി മെക്കാർട്ടിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ആദിത്യ വർമ്മ (1661-1677)

ഉള്ളൂരിന്റെ ഉമാകേരളത്തിലെ പ്രധാന കഥാപാത്രമായ ചരിത്രപുരുഷൻ. ഇദ്ദേഹം ക്രി.വ.1661-ൽ ഭരണമേറ്റു. അക്കാലം തിരുവിതാംകൂർ എട്ടുവീട്ടിൽ പിള്ളമാരുടേയും മാടമ്പിമാരുടേയും സ്വാധീനത്തിലായിരുന്നു, ക്ഷേത്രഭരണം 8 പോറ്റിമാരുടെ യോഗത്തിനായിരുന്നു. രാജാവിന് അര അംഗത്വം മാത്രം. 

ആദിത്യവർമ്മ വളരെ സാത്വിക പ്രകൃതിയായിരുന്നു. ഒരു യതിവര്യസമാനനായാണ് അവസാനകാലം അദ്ദേഹം കഴിച്ചിരുന്നത്. അതോടെ പിള്ളമാരുടേയും മറ്റും ശക്തി വർദ്ധിച്ചു. ആദ്യം അവർ കൊട്ടാരം കത്തിച്ചു വെന്നും കിള്ളീയാർ നദീതീരത്ത് പണിത കൊട്ടാരത്തിലേക്ക് താമസം മാറ്റിയ ആദിത്യവർമ്മയെ ദുഃഖം പ്രകടിപ്പിക്കാനെന്ന വ്യാജേന സന്ദർശിച്ച് തിരുവനന്തപുരം ക്ഷേത്രത്തിലെ പായസം എന്ന പേരിൽ വിഷം കലർന്ന പായസം നൽകിയതായി പറയപ്പെടുന്നു. ഈ പായസം കഴിച്ച  *'വേപ്പു കൊന്ന കിരിയാത്ത കാഞ്ഞിരം കയ്പുകൊണ്ടിവയെ വെന്ന പായസം ചില്പുമാനുടെ നിവേദ്യമല്ലയോ തുപ്പുവാനരുതിറക്കുവാൻ പണി* എന്നതായി അദ്ദേഹത്തിന്റെ അവസ്ഥ. 

വിഷം കലർന്ന പായസം കഴിച്ച അദ്ദേഹം ക്രി.വ.1677-ൽ മരണമടഞ്ഞു. അദ്ദേഹത്തിന്റെ അനന്തരവളായ ഉമയമ്മ റാണി ആണ് ശേഷം ഭരണമേറ്റത്.

## അവലംബം


വർഗ്ഗം:തിരുവിതാംകൂറിന്റെ രാജാക്കന്മാർ
കൊടിയേറ്റം

അടൂർ ഗോപാലകൃഷ്ണൻ രചനയും സംവിധാനവും നിർവ്വഹിച്ച് 1978-ൽ പുറത്തിറങ്ങിയ ഒരു മലയാളചലച്ചിത്രമാണ്‌ ***കൊടിയേറ്റം*** (English: *Ascent*). ഭരത് ഗോപിക്ക് മികച്ച നടനുള്ള ദേശീയ, സംസ്ഥാന ചലച്ചിത്രപുരസ്കാരങ്ങളും അടൂർ ഗോപാലകൃഷ്ണന് മികച്ച സംവിധായകനുള്ള സംസ്ഥാന ചലച്ചിത്രപുരസ്കാരവും ഈ ചിത്രം നേടികൊടുത്തു.

## കഥാപശ്ചാത്തലം
ശങ്കരൻ‍ കുട്ടി (ഭരത്ഗോപി) യുടെ മനസ്സുനിറയെ നന്മയാണ്. അയാളുടെ അച്ഛനും അമ്മയും ജീവിച്ചിരിപ്പില്ല. ഓരേയൊരു സഹോദരി സരോജിന് (വിലാസിനി) തിരുവനന്തപുരത്ത് വീട്ടുജോലി ചെയ്യുന്നു. നാട്ടുകാർക്ക് ഉപകാരമായി നടന്ന ശങ്കരൻകുട്ടി ശാന്തമ്മയെ (ലളിത) കല്യാണം കഴിക്കുന്നു. ഭർത്താവ് എന്ന നിലയിൽ പക്വത ഇല്ലാത്ത പെരുമാറ്റങ്ങൾ. ഭാര്യയെ വീട്ടിൽ തനിച്ചാക്കിയിട്ട് ദിവസങ്ങളോളം ഊരുചുറ്റുകൾ.. ഉത്സവങ്ങൾ..ഗർഭിണിയായ ശാന്തമ്മയെ അവളുടെ അമ്മ ഭവാനിയമ്മ (അടുർ ഭവാനി) വീട്ടിലേക്ക് കൂട്ടിക്കൊണ്ടുപോകുന്നു. അന്വേഷിച്ചുചെന്ന ശങ്കരൻ കുട്ടിയെ അവർ അപമാനിച്ചുപറഞ്ഞുവിട്ടു. പിന്നീട് ആനപാപ്പാനാവാനും ലോറി ഡ്രൈവറാകാനും അയാൾ ശ്രമിക്കുന്നു. ഒടുവിൽ ഒന്നരവർഷത്തിനുശേഷം ഭാര്യവീട്ടിൽ ചെന്ന് ഭാര്യയേയും കുട്ടിയേയും കാണുന്ന ശങ്കരൻകുട്ടിയിൽ സിനിമ തീരുന്നു.

സിനിമയെക്കുറിച്ച് നിലവിലിരിക്കുന്ന ധാരണകളെ തകർക്കുന്ന സിനിമയാണിത്.ഒരു  സിനിമയിൽ അത്യാവശ്യമെന്ന് നാം കരുതുന്നതൊന്നും ഈ ചലച്ചിത്രത്തിൽ ഇല്ല. നാടകീയ മുഹുർത്തങ്ങൾ, ക്രമമായി വികസിക്കുന്ന കഥ, സെൻറിമെൻറലിസം ഇവയൊന്നും ഈ ചലച്ചിത്രത്തിൽ ഇല്ല. എങ്കിലും ചിത്രത്തിൽ ഉടനീളം പച്ചയായ ജീവിതത്തിന്റെ തുടിപ്പുകളുണ്ട്

.

## അഭിനേതാക്കൾ
* ഭരത് ഗോപി... ശങ്കരൻ കുട്ടി
* ലളിത... ശാന്തമ്മ 
* തിക്കുറിശ്ശി സുകുമാരൻ നായർ
* അടൂർ ഭവാനി...ഭവാനി അമ്മ	
* കവിയൂർ പൊന്നമ്മ...കമലമ്മ

* വെംമ്പായം തമ്പി

## പുരസ്കാരങ്ങൾ
;1978 ദേശീയ ചലച്ചിത്രപുരസ്കാരം (ഇന്ത്യ) 
*മികച്ച നടനുള്ള ദേശീയപുരസ്കാര – ഭരത് ഗോപി
*മികച്ച പ്രാദേശിക ചിത്രത്തിനുള്ള ദേശീയപുരസ്കാരം (മലയാളം) 
;1978 കേരളസംസ്ഥാന ചലച്ചിത്രപുരസ്കാരം 
* മികച്ച മലയാളചലച്ചിത്രം 
* മികച്ച നടൻ – ഭരത് ഗോപി
* മികച്ച സംവിധായകൻ – അടൂർ ഗോപാലകൃഷ്ണൻ 
* മികച്ച കഥ – അടൂർ ഗോപാലകൃഷ്ണൻ 
* മികച്ച കലാസംവിധാനം – എൻ. ശിവൻ

## അവലംബം

## പുറമെ നിന്നുള്ള കണ്ണികൾ
* 
* ''കൊടിയേറ്റം''  – മലയാളസംഗീതം.ഇൻഫോ
*Kodiyettam - 1977 (The Ascent)cinema of malayalam 
*Kodiyettam – Steep climb to maturity
*കൊടിയേറ്റം -1978

വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അടൂർ ഗോപാലകൃഷ്ണൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:മങ്കട രവിവർമ്മ ഛായാഗ്രഹണം ചെയ്ത ചലച്ചിത്രങ്ങൾ
വൈദികസംസ്‌കൃതം

സംസ്‌കൃതഭാഷയിലെ അതിപ്രാചീനങ്ങളായ ഗ്രന്ഥളായ വേദങ്ങളിലേയും ബ്രാഹ്മണങ്ങളിലേയും ഭാഷയെയാണ് **വൈദികസംസ്‌കൃതം** എന്നു പറയുന്നത്. ഋഗ്‌വേദം, യജുർ‌വേദം, സാമവേദം, അഥർവവേദം എന്നിങ്ങനെ നാലു വേദങ്ങളാണുള്ളത്. വേദങ്ങളുടെ ആദ്യകാല വ്യാഖ്യാനങ്ങളാണ് ബ്രാഹ്മണങ്ങൾ. സംസ്‌കൃതത്തെ വൈദികസംസ്‌കൃതമെന്നും ലൗകികസംസ്‌കൃതമെന്നും പൊതുവേ രണ്ടായി തരംതിരിച്ചിരിക്കുന്നു. കാളിദാസൻ തുടങ്ങിയ കവികൾ പിന്നീട് ഉപയോഗിച്ച് സംസ്‌കൃതമാണ് ലൗകികസംസ്‌കൃതം. ആശയവിനിമയത്തിന്‌ ലൗകികസംസ്‌കൃതമാണുപയോഗിച്ചു വന്നിരുന്നത്.  വൈദികസംസ്‌കൃതത്തെ അലൗകികസംസ്‌കൃതമെന്നും വിളിക്കുന്നു.

വർഗ്ഗം:വേദ കാലഘട്ടം
വനസംരക്ഷണം

വനങ്ങളെയും വനവിഭവങ്ങളെയും അതിന്റെ തൽസ്ഥിതിയിൽ നിലനിർത്തി വനങ്ങളെ സംരക്ഷിക്കുന്നതിനെ ഒറ്റ വാക്കിൽ വിവർത്തനം ചെയ്യുന്നതാണ് **വനസംരക്ഷണം**. വനങ്ങളെ മാത്രം ആശ്രയിച്ച്‌, വനത്തിൽ ജീവിച്ചു വരുന്ന ആദിവാസികളെ കുടിയൊഴിപ്പിച്ചു മാത്രം വനസംരക്ഷണം നടത്തുന്ന ശൈലിയാണ് ലോകമാകമാനം വനപാലകർ അടുത്തകാലം വരെ ചെയ്തു പോന്നിരുന്നത്. എന്നാൽ ഇപ്പോൾ ഈ വിഭാഗങ്ങളെ നിലനിർത്തിക്കൊണ്ടു തന്നെ വനസംരക്ഷണം സാധ്യമാക്കുകയാണ്‌ ഇപ്പോൾ പ്രാബല്യത്തിലുള്ള രീതി.

## ഇതും കാണുക
*കേരള വനം വന്യജീവി വകുപ്പ്

## അവലംബം

വർഗ്ഗം:പരിസ്ഥിതിസംരക്ഷണം
മഴമൂളി

മുളയുടെ കുറ്റി ഉപയോഗിച്ച് നിർമ്മിക്കുന്ന ഒരു സംഗീത ഉപകരണം എന്ന് **മഴമൂളി**യെ വിശേഷിപ്പിക്കാം. ശരാശരി മൂന്ന് ഇഞ്ചോളം വ്യാസവും മൂന്ന് അടിയോളം നീളവുമുള്ള മുളയുടെ കുറ്റിക്കകത്ത് തലങ്ങും വിലങ്ങും മുളയുടെ തന്നെ കഷണങ്ങൾ അടിച്ചുറപ്പിക്കുന്നു. അതിനുശേഷം മുളങ്കുറ്റിക്കകത്ത് 75 ശതമാനത്തോളം ഭാഗം നിറയെ, ഉണങ്ങിയ കുരുക്കൾ, ഉണങ്ങിയ കായകൾ, മുത്തുകൾ, മുതലായവ നിറച്ചാണ് മഴമൂളി ഉണ്ടാക്കുന്നത്. മഴമൂളിയുടെ ഒരറ്റം ഉയർത്തിയാൽ അകത്ത് നിറച്ചിട്ടുള്ള വസ്തുക്കൾ എല്ലാം അകത്ത് തലങ്ങും വിലങ്ങും ഉറപ്പിച്ചിട്ടുള്ള മുളക്കഷണങ്ങളിൽ തട്ടി ശബ്ദമുണ്ടാക്കി മറ്റേ അറ്റത്തേക്ക് പ്രവഹിക്കുന്നു. അപ്പോഴുണ്ടാകുന്ന ശബ്ദം ഒരു മഴ പോലെയോ, ഒരു കാട്ടാരുവി പോലെയോ ഉള്ള തോന്നലുണ്ടാക്കുന്നു. കണ്ണടച്ച് പിടിച്ച് കേട്ടാൽ മനോഹരമായ അനുഭവമാണത്. കേരളത്തിൽ വയനാട്ടിലാണ് ഇത് കൂടുതൽ കാണപ്പെടുന്നത്.

## അവലംബം

വർഗ്ഗം:വാദ്യോപകരണങ്ങൾ
വർഗ്ഗം:മുള
രൂപഭദ്രതാവാദം

സാഹിത്യത്തിലെ ഒരു സങ്കേതമാണ് **രൂപഭദ്രതാവാദം**. കലാരൂപത്തെ രൂപപ്രധാനമെന്നും ഭാവപ്രധാനമെന്നും രണ്ടാക്കിത്തിരിച്ച് അതിൽ രൂപത്തിന് അമിതപ്രാധാന്യം കല്പിക്കുന്ന രീതിയാണ് രൂപഭദ്രതാവാദം എന്ന പേരിൽ അറിയപ്പെടുന്നത്. കാവ്യത്തിന്റെ ഉള്ളടക്കമെന്തുതന്നെയായാലും മധുരപദാവലികളാൽ മനോഹരമാക്കി ആവിഷ്‌കരിക്കുമ്പോഴാണ് സാഹിത്യം ജനിക്കുന്നത് എന്ന് ഈ വാദമുഖം വ്യക്തമാക്കുന്നു. കവിതയിൽ വൃത്തങ്ങളും പ്രാസങ്ങളും മറ്റും ഇതിന്റെ ഭാഗമാണ്.

## ഇതും കാണുക
ജോസഫ് മുണ്ടശ്ശേരി
ഭവിഷ്യപുരാണം

പതിനെട്ട് പുരാണങ്ങളിൽ മുഖ്യസ്ഥാനമർഹിക്കുന്ന ഒന്നാണ് **ഭവിഷ്യപുരാണം**(സംസ്കൃതം: भविष्य पुराण ; ഇംഗ്ലീഷ്: Bhaviṣyat Purāṇa) ഭാവിയെപ്പറ്റിയുള്ള വസ്തുതകൾ വ്യക്തമാക്കുന്നതിനാലാണ് പുരാണത്തിന് ഭവിഷ്യം എന്ന പേര് ലഭിച്ചത്.  ശങ്കരസംഹിതയിലെ വർഗ്ഗീഗരണമനുസരിച്ച് ഭവിഷ്യപുരാണം പത്ത് ശൈവപുരാണങ്ങളുടെ കൂട്ടത്തിൽ വരുന്നു.

## അവലംബം


വർഗ്ഗം:പുരാണങ്ങൾ
തുള്ളൽ സാഹിത്യം

തുള്ളൽ എന്ന കേരളീയ കലയുമായി ബന്ധപ്പെട്ട സാഹിത്യപ്രസ്ഥാനമാണ് **തുള്ളൽ സാഹിത്യം**. തുള്ളൽ പ്രസ്ഥാനത്തിന്റെ ജനയിതാവ് കുഞ്ചൻ നമ്പ്യാർ  തുള്ളൽകലയുടെ രംഗാവിഷ്‌കരണത്തിന് അനുയോജ്യമായ വിധത്തിൽ രചിച്ച കൃതികളാണ് ഇവയിൽ ആദ്യത്തേത്.

## ചരിത്രം

ചാക്യാർകൂത്ത്, കൂടിയാട്ടം, കഥകളി, പടയണി, കോലങ്ങൾ തുടങ്ങിയ കലാരൂപങ്ങളുടെ പല അംശങ്ങളും സ്വീകരിച്ചു സർവജനസ്പർശിയായ ഒരു കലാസാഹിത്യപ്രസ്ഥാനമെന്ന നിലയിൽ തുള്ളലിന് രൂപം നൽകുകയാണ് കുഞ്ചൻ നമ്പ്യാർ ചെയ്തത്. 

വേഷത്തെ അടിസ്ഥാനമാക്കിയും മറ്റും ഓട്ടൻ തുള്ളൽ, ശീതങ്കൻ തുള്ളൽ, പറയൻ തുള്ളൽ എന്നിങ്ങനെ മൂന്നായും തുള്ളലുകളെ തരംതിരിക്കാറുണ്ട്. ഈ മൂന്നു വിഭാഗം തുള്ളലുകൾക്കും പ്രത്യേകം കൃതികളും നമ്പ്യാർ രചിച്ചിട്ടുണ്ട്. സ്യമന്തകം, ഘോഷയാത്ര, നളചരിതം, രുക്മിഞണി സ്വയംവരം തുടങ്ങിയവ ഓട്ടൻതുള്ളലിനും, കല്യാണസൗഗന്ധികം, കൃഷ്ണലീല, പ്രഹ്‌ളാതചരിതം തുടങ്ങിയവ ശീതങ്കൻ തുള്ളലിനും, ത്രിപുരദഹനം, പാഞ്ചാലീസ്വയംവരം, സഭാപ്രവേശം തുടങ്ങിയവ പറയൻതുള്ളൽ വിഭാഗത്തിലുമാണ്. ഫലിത പരിഹാസങ്ങളും യഥാർഥവും സ്വാഭാവികവുമായ വർണനകളും നിറഞ്ഞ തുള്ളൽകൃതികളിൽ പുരാണകഥകളാണ് ആധാരമായിട്ടുള്ളത്. കുഞ്ചൻനമ്പ്യാർക്കുശേഷം നിരവധി തുള്ളൽ കൃതികൾ മലയാളത്തിലുണ്ടായിട്ടുണ്ട്.
കുന്ദമംഗലം ബ്ലോക്ക് പഞ്ചായത്ത്

കോഴിക്കോട് ജില്ലയിൽ കോഴിക്കോട് താലൂക്കിലാണ് 337.93 ചതുരശ്രകിലോമീറ്റർ വിസ്തീർണ്ണമുള്ള **കുന്ദമംഗലം ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് -കൊടുവള്ളി, അരീക്കോട് ബ്ളോക്കുകൾ 
* വടക്ക് - കൊടുവള്ളി, വയനാട് ജില്ലയിലെ കൽപ്പറ്റ എന്നീ ബ്ളോക്കുകൾ 
*തെക്ക്‌ - ചാലിയാർ പുഴയും, അരീക്കോട്, കൊണ്ടോട്ടി, കോഴിക്കോട് ബ്ളോക്കുകളും
*പടിഞ്ഞാറ് - കോഴിക്കോട് ബ്ളോക്കും, കോഴിക്കോട് കോർപ്പറേഷനും, ചേളന്നൂർ ബ്ളോക്കും

## ഗ്രാമപഞ്ചായത്തുകൾ
കുന്ദമംഗലം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#കൊടിയത്തൂർ ഗ്രാമപഞ്ചായത്ത്
#കുരുവട്ടൂർ ഗ്രാമപഞ്ചായത്ത്
#മാവൂർ ഗ്രാമപഞ്ചായത്ത്
#കാരശ്ശേരി ഗ്രാമപഞ്ചായത്ത്
#കുന്ദമംഗലം ഗ്രാമപഞ്ചായത്ത്
#ചാത്തമംഗലം ഗ്രാമപഞ്ചായത്ത്
#കോടഞ്ചേരി ഗ്രാമപഞ്ചായത്ത്
#പെരുമണ്ണ ഗ്രാമപഞ്ചായത്ത്
#പെരുവയൽ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
കുന്ദമംഗലം ബ്ലോക്ക് പഞ്ചായത്ത്
കുന്ദമംഗലം - 673571
ഫോൺ : 0495 2800276
ഇമെയിൽ‍‍ : bdokglmkkd@gmail.com

## അവലംബം
*http://www.trend.kerala.gov.in  
*http://lsgkerala.in/kunnamangalamblock/ 
*Census data 2001

 വർഗ്ഗം: കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
കുന്നുമ്മൽ ബ്ലോക്ക് പഞ്ചായത്ത്

കോഴിക്കോട് ജില്ലയിൽ വടകര താലൂക്കിലാണ് 262.52 ചതുരശ്രകിലോമീറ്റർ വിസ്തീർണ്ണമുള്ള **കുന്നുമ്മൽ ബ്ളോക്കുപഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് -കൽപ്പറ്റ ബ്ളോക്ക് 
* വടക്ക് - തൂണേരി, മാനന്തവാടി ബ്ളോക്കുകൾ 
*തെക്ക്‌ -പേരാമ്പ്ര ബ്ളോക്ക് 
*പടിഞ്ഞാറ് - തൂണേരി ബ്ളോക്ക്

## ഗ്രാമപഞ്ചായത്തുകൾ
കുന്നുമ്മൽ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#[കുന്നുമ്മൽ ഗ്രാമപഞ്ചായത്ത്]
#[കായക്കൊടി ഗ്രാമപഞ്ചായത്ത്
#കാവിലുംപാറ ഗ്രാമപഞ്ചായത്ത്
#കുറ്റ്യാടി ഗ്രാമപഞ്ചായത്ത്
#മരുതോങ്കര ഗ്രാമപഞ്ചായത്ത്
#വേളം ഗ്രാമപഞ്ചായത്ത്
#നരിപ്പറ്റ ഗ്രാമപഞ്ചായത്ത്

## സ്ഥിതിവിവരക്കണക്കുകൾ
{| class="wikitable"
| ജില്ല 
| കോഴിക്കോട്
|-
| താലൂക്ക്	
| വടകര
|-
| വിസ്തീര്ണ്ണം  
|262.52  ചതുരശ്ര കിലോമീറ്റർ
|-
| ജനസംഖ്യ 
|174,652
|-
| പുരുഷന്മാർ 
|86,354
|-
| സ്ത്രീകൾ 	
|88,298
|-
| ജനസാന്ദ്രത 	
|665
|-
| സ്ത്രീ : പുരുഷ അനുപാതം
|1023
|-
| സാക്ഷരത 
| 88.14%
.

## വിലാസം
കുന്നുമ്മൽ‍‍‍‍ ബ്ലോക്ക് പഞ്ചായത്ത്
വട്ടോളി - 673507
ഫോൺ‍‍‍ : 0496 2445096
ഇമെയിൽ‍‍‍ : bdokunnummal@gmail.com

## അവലംബം
*http://www.trend.kerala.gov.in  
*http://lsgkerala.in/kunnummalblock/ 
*Census data 2001

വർഗ്ഗം:കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
ജിഗ്-സോ പസ്സിൽ

ബുദ്ധിസാമർത്ഥ്യം പരിശോധിക്കാനുപകരിക്കുന്ന ഒരു പ്രശ്നമാണ് **ജിഗ്-സോ പസ്സിൽ**. ഒരാളിന്റേയോ വസ്തുവിന്റേയോ ചിത്രം ഒരു പരന്ന പ്രതലത്തിൽ ഒട്ടിച്ച് പല രൂപത്തിലുള്ള ചെറു കഷ്‌ണങ്ങളായി മുറിച്ചെടുക്കുന്നു. ഓരോ ചെറുകഷ്‌ണങ്ങളും ഒരർത്ഥവും തരില്ലെങ്കിലും ഇവ ഉചിതമായി ക്രമീകരിക്കുമ്പോൾ അത് വ്യക്തമായ ഒരർത്ഥം നൽകുന്നു. ചെറു കഷ്‌ണങ്ങളെ ഈ രീതിയിൽ അടുക്കുക എന്നതാണ് ഇതിന്റെ പ്രശ്നപരിഹാരം

വർഗ്ഗം:വിനോദങ്ങൾ
പ്രാതിശാഖ്യങ്ങൾ

അതിപ്രാചീന ഗ്രന്ഥങ്ങളായ വേദങ്ങളിലെ ഉച്ചാരണം പ്രത്യേകം പ്രത്യേകം വിശദീകരിക്കുന്ന വ്യാകരണ ഗ്രന്ഥങ്ങളാണ് **പ്രാതിശാഖ്യങ്ങൾ**. ഇവ ഉച്ചാരണത്തിലുണ്ടാവുന്ന വൈലക്ഷണ്യങ്ങളെ ക്ലിപ്തപ്പെടുത്തി വിവരിക്കുന്നു. വേദങ്ങളിലെ തന്നെ ശാഖകൾ തോറും ഉച്ചാരണങ്ങൾക്ക് ഭേദമുണ്ടാവുന്നുണ്ട്. വൈദികസംസ്‌കൃതത്തിനു മാത്രമേ പ്രാതിശാഖ്യങ്ങൾ ഉള്ളൂ, ലൗകികസംസ്‌കൃതത്തിന് ഇത്തരം വ്യവസ്ഥകൾ ഇല്ല. ലൗകികസംസ്‌കൃതത്തിന്റെ കാലമായപ്പോഴേക്കും സംസ്‌കൃതം പ്രൗഢാവസ്ഥയിലേക്ക് എത്തിയിരുന്നു.
മേലടി ബ്ലോക്ക് പഞ്ചായത്ത്

കോഴിക്കോട് ജില്ലയുടെ വടക്കുപടിഞ്ഞാറുഭാഗത്തായി, കൊയിലാണ്ടി താലൂക്കിലാണ് 84.07 ചതുരശ്രകിലോമീറ്റർ വിസ്തീർണ്ണമുള്ള മേലടി ബ്ളോക്ക് പഞ്ചായത്ത് സ്ഥിതി ചെയ്യുന്നത്. 
## അതിരുകൾ

## ഗ്രാമപഞ്ചായത്തുകൾ
മേലടി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#തുറയൂർ ഗ്രാമപഞ്ചായത്ത്
#കീഴരിയൂർ ഗ്രാമപഞ്ചായത്ത്
#തിക്കോടി ഗ്രാമപഞ്ചായത്ത്
#പയ്യോളി ഗ്രാമപഞ്ചായത്ത്
#മേപ്പയൂർ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
മേലടി ബ്ലോക്ക് പഞ്ചായത്ത്
മേലടി - 673552
ഫോൺ‍ : 0496 2602031
ഇമെയിൽ : bdomelady@rediffmail.com

## അവലംബം
*http://www.trend.kerala.gov.in  
*http://lsgkerala.in/meladyblock/ 
*Census data 2001

 വർഗ്ഗം: കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
ഉപഗ്രഹ ടെലിവിഷൻ

ലഘുചിത്രം|സാറ്റലൈറ്റ് റിസീവർ ഡിഷ്
വാർത്താവിനിമയ ഉപഗ്രഹങ്ങൾ ഉപയോഗിച്ച് ടെലിവിഷൻ സേവനം നൽകുന്നതിനെ **ഉപഗ്രഹ ടെലിവിഷൻ** എന്നു പറയുന്നു.
## തരങ്ങൾ
പ്രധാനമായും മൂന്ന് തരത്തിലാണ് ഉപഗ്രഹ ടെലിവിഷൻ ഉപയോഗപ്പെടുത്തുന്നുത്.
# ഡയറക്ട് ബ്രോഡ്കാസ്റ്റ് സാറ്റലൈറ്റ്
# ടെലിവിഷൻ റിസീവ് ഒൺലി
# ഡയറക്ട് ടു ഹോം ടെലിവിഷൻ
### ഡയറക്ട് ബ്രോഡ്കാസ്റ്റ് സാറ്റലൈറ്റ്

ഉപഗ്രഹ ടെലിവിഷന്റെ ഒരു ഉപയോഗമാണ് ഡയറക്ട്-ടു-ഹോം ബ്രോഡ്കാസ്റ്റിംഗ് (DTH) അഥവ ഡയറക്ട് ബ്രോഡ്കാസ്റ്റ് സാറ്റലൈറ്റ്(DBS). ഉപഗ്രഹങ്ങളിൽ നിന്ന് നേരിട്ട് വീടുകളിലേക്ക് ടെലിവിഷൻ സംപ്രേഷണം ചെയ്യുന്ന രീതിയാണിത്. ഭൂസ്ഥിര ഉപഗ്രഹങ്ങൾക്ക് ഒരു പ്രത്യേക വിഭാഗത്തെ എപ്പോഴും സേവനപരിധിയിൽ നിർത്താനാകും എന്നതാണ് ഡി.റ്റി.എച്ചിൻറെ അടിസ്ഥാനതത്വം. ഭൂമിയിൽ നിന്ന് അപ്ലിങ്ക് ചെയ്യപ്പെടുന്ന സിഗ്നലുകൾ ഉപഗ്രഹങ്ങൾക്ക് ഭൂമിയിലേക്ക് തന്നെ ഡൌൺലോഡ് ചെയ്ത് വിതരണം ചെയ്യാനാകും. കെയു ബാൻഡിൽ പ്രവർത്തിക്കുന്ന ഉപഗ്രഹങ്ങളാണ് ഡി.റ്റി.എച്ച്. സേവനത്തിനായി പ്രയോജനപ്പെടുത്തുന്നത്. ഇവയുടെ ട്രാൻസ്പോണ്ടറുകൾക്ക് സിഗ്നൽ ട്രാൻസ്മിഷന്റെ ശക്തി കൂടുതലുള്ളതിനാൽ കുറഞ്ഞ വലിപ്പമുള്ള ആൻറിനകൾ സിഗ്നലുകൾ സ്വീകരിക്കുവാൻ മതിയാകും. 

കേബിളിനേയും ടെറസ്ട്രിയൽ ടെലിവിഷൻ സംപ്രേഷണത്തിനേയും അപേക്ഷിച്ച് പല മേന്മകൾ ഡി.ബി.എസിനുണ്ട്. ഉപഗ്രഹത്തിൽ നിന്ന് നേരിട്ട് സിഗ്നലുകൾ സ്വീകരിക്കുന്നതുമൂലം പരിപാടികളുടെ ദൃശ്യ-ശ്രാവ്യ ഗുണനിലവാരം ഉയർന്നതായിരിക്കും എന്നതാണ് പ്രധാനം.
## അവലംബം


വർഗ്ഗം:ടെലിവിഷൻ സാങ്കേതികവിദ്യ
ട്രോംബേ

മുംബൈ നഗരത്തിന്റെ വടക്കു കിഴക്കായി സ്ഥിതി ചെയ്യുന്ന നഗരപ്രാന്തപ്രദേശമാണ് **ട്രോംബേ**. വി.എൻ. പുരവ് മാർഗ്ഗ് എന്ന പാതയുടെ ഒരു ശാഖ അവസാനിക്കുന്നത് ഇവിടെയാണ്.
### ചരിത്രം
ഒരു കാലത്ത് ഈ പ്രദേശം ഏകദേശം 8 കി.മീ നീളവും അത്ര തന്നെ വീതിയുമുള്ള ഒരു ദ്വീപായിരുന്നു. ഇന്നും പതിനേഴാം നൂറ്റാണ്ടിന്റെ തുടക്കത്തിൽ നിർമ്മിക്കപ്പെട്ട പോർച്ചുഗീസ് പള്ളികളുടെ അവശിഷ്ടങ്ങൾ ഇവിടങ്ങളിൽ കാണാം. ദ്വീപിലെ ആദ്യകാലവാസികൾ മുക്കുവരായിരുന്നു. ഇന്നും ട്രോംബേ കോളിവാഡാ എന്നറിയപ്പെടുന്ന മുക്കുവഗ്രാമം ഇവിടെയുണ്ട്. മുംബൈയിൽ തന്നെ ഏറ്റവും പഴക്കമേറിയ മോസ്ക്കുകളിലൊന്ന് ട്രോംബേയ്ക്കടുത്തുള്ള പായ്‌ലിപാഡാ എന്ന സ്ഥലത്ത് സ്ഥിതി ചെയ്യുന്നു.
### പ്രദേശം
താനെ ക്രീക്ക് അറബിക്കടലിനോടു ചേരുന്ന ഭാഗമാണിത്. നാവികസേനയുടെ ചില യൂണിറ്റുകൾ, ഭാഭാ ആണവ ഗവേഷണ കേന്ദ്രം, അണുശക്തി നഗർ, എസ്സെൽ സ്റ്റുഡിയോ തുടങ്ങിയവ ട്രോംബേയ്ക്കടുത്താണ്. 1430 മെഗാവാട്ട് ശേഷിയുള്ള ഒരു താപവൈദ്യുതനിലയവും ഇവിടെ പ്രവർത്തിക്കുന്നു. ഏറ്റവുമടുത്ത സബർബൻ റെയിൽവേ സ്റ്റേഷൻ ഹാർബർ ലൈനിലെ മാൻഖുർദ് ആണ്

## അവലംബം

വർഗ്ഗം:മഹാരാഷ്ട്രയിലെ നഗരപ്രാന്തങ്ങൾ
വർഗ്ഗം:മുംബൈയിലെ ജനവാസമേഖലകൾ
തോടന്നൂർ ബ്ലോക്ക് പഞ്ചായത്ത്

കോഴിക്കോട് ജില്ലയിൽ വടകര താലൂക്കിലാണ് 96.77 ചതുരശ്രകിലോമീറ്റർ വിസ്തീർണ്ണമുള്ള **തോടന്നൂർ ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് - കുന്നുമ്മൽ, പേരാമ്പ്ര ബ്ളോക്കുകൾ
* വടക്ക് - തൂണേരി ബ്ളോക്ക്  
*തെക്ക്‌ - മേലടി ബ്ളോക്ക്
*പടിഞ്ഞാറ് - വടകര ബ്ളോക്ക്, വടകര നഗരസഭ എന്നിവ

## ഗ്രാമപഞ്ചായത്തുകൾ
തോടന്നൂർ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#ആയഞ്ചേരി ഗ്രാമപഞ്ചായത്ത്
#വില്യാപ്പള്ളി ഗ്രാമപഞ്ചായത്ത് 
#മണിയൂർ ഗ്രാമപഞ്ചായത്ത്    
#തിരുവള്ളൂർ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
തോടന്നൂർ ബ്ലോക്ക് പഞ്ചായത്ത്
തോടന്നൂർ‍ - 673108
ഫോൺ‍‍ : 0496 2592025
ഇമെയിൽ‍ : bdotdrkkd@gmail.com

## അവലംബം

*http://www.trend.kerala.gov.in  
*http://lsgkerala.in/thodannurblock/ 
*Census data 2001

വർഗ്ഗം: കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
തൂണേരി ബ്ലോക്ക് പഞ്ചായത്ത്

കോഴിക്കോട് ജില്ലയിലെ വടകര താലൂക്കിലാണ് 143.97 ചതുരശ്രകിലോമീറ്റർ വിസ്തീർണ്ണമുള്ള തൂണേരി ബ്ളോക്ക് പഞ്ചായത്ത് സ്ഥിതി ചെയ്യുന്നത്. 

## ഗ്രാമപഞ്ചായത്തുകൾ
തുണേരി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#ചെക്യാട് ഗ്രാമപഞ്ചായത്ത് 
#എടച്ചേരി ഗ്രാമപഞ്ചായത്ത് 
#പുറമേരി ഗ്രാമപഞ്ചായത്ത്
#തൂണേരി ഗ്രാമപഞ്ചായത്ത്
#വളയം ഗ്രാമപഞ്ചായത്ത്
#വാണിമേൽ ഗ്രാമപഞ്ചായത്ത്
#നാദാപുരം ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
തൂണേരി ബ്ലോക്ക് പഞ്ചായത്ത്
തൂണേരി - 673505
ഫോൺ‍‍‍ : 0496 2550297
ഇമെയിൽ‍‍ : bdotuneri@gmail.com

## അവലംബം

*http://www.trend.kerala.gov.in  
*http://lsgkerala.in/tuneriblock/ 
*Census data 2001

വർഗ്ഗം: കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
പന്തലായിനി ബ്ലോക്ക് പഞ്ചായത്ത്

കോഴിക്കോട് ജില്ലയിലെ കൊയിലാണ്ടി താലൂക്കിലാണ് 91.11 ചതുരശ്രകിലോമീറ്റർ വിസ്തീർണ്ണമുള്ള **പന്തലായിനി ബ്ളോക്ക് പഞ്ചായത്ത്** സ്ഥിതി ചെയ്യുന്നത്. പണ്ടുകാലത്തു് കൊയിലാണ്ടി പ്രദേശങ്ങൾ അറിയപ്പെട്ടതു് പന്തലായനി എന്ന പേരിലായിരുന്നു. പന്തലുപോലുള്ള വലിയ അയനിമരം ഇവിടെ സ്ഥിതി ചെയ്തിരുന്നതിനാലാണു് പന്തലായനി എന്ന പേര് വന്നതെന്നാണു് ഐതിഹ്യം. അതോടൊപ്പം പടയോട്ടക്കാലത്ത് ടിപ്പു സുൽത്താൻ ഇവിടെ താവളമടിച്ചതായും ചരിത്രകാരന്മാർ പറയുന്നുണ്ടു്.
## അതിരുകൾ
*കിഴക്ക് - കോരപ്പുഴ, അത്തോളി, ഉള്ള്യേരി, നടുവണ്ണൂർ പഞ്ചായത്തുകൾ
* വടക്ക് - അകലാപുഴ, തിക്കോടി, കീഴരിയൂർ, തുറവൂർ പഞ്ചായത്തുകൾ 
*തെക്ക്‌ - കോരപ്പുഴ
*പടിഞ്ഞാറ് - അറബിക്കടൽ

## ഗ്രാമപഞ്ചായത്തുകൾ
പന്തലായിനി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#ചേമഞ്ചേരി ഗ്രാമപഞ്ചായത്ത്
#അരിക്കുളം ഗ്രാമപഞ്ചായത്ത്
#മൂടാടി ഗ്രാമപഞ്ചായത്ത്
#ചെങ്ങോട്ടുകാവ് ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
പന്തലായനി ബ്ലോക്ക് പഞ്ചായത്ത്
കൊയിലാണ്ടി - 673305
ഫോൺ‍‍ : 0496 2620305
ഇമെയിൽ‍‍‍ : bdoplykkd@rediffmail.com

## അവലംബങ്ങൾ
*http://www.trend.kerala.gov.in  
*http://lsgkerala.in/panthalayaniblock/ 
*Census data 2001

വർഗ്ഗം:കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
പേരാമ്പ്ര ബ്ലോക്ക് പഞ്ചായത്ത്

കോഴിക്കോട് ജില്ലയിൽ, കൊയിലാണ്ടി താലൂക്കിലാണ് 275.02 ചതുരശ്രകിലോമീറ്റർ വിസ്തീർണ്ണമുള്ള **പേരാമ്പ്ര ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 
## അതിരുകൾ
*കിഴക്ക് -കൽപ്പറ്റ, ബാലുശ്ശേരി ബ്ളോക്കുകൾ 
* വടക്ക് -കുന്നുമ്മൽ ബ്ളോക്ക് പഞ്ചായത്ത്  
*തെക്ക്‌ - ബാലുശ്ശേരി, പന്തലായിനി, മേലടി ബ്ളോക്കുകൾ
*പടിഞ്ഞാറ് - തോടന്നൂർ ബ്ളോക്ക്

## ഗ്രാമപഞ്ചായത്തുകൾ
പേരാമ്പ്ര ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#ചെറുവണ്ണൂർ ഗ്രാമപഞ്ചായത്ത്
#നൊച്ചാട് ഗ്രാമപഞ്ചായത്ത്
#ചങ്ങരോത്ത് ഗ്രാമപഞ്ചായത്ത്
#കായണ്ണ ഗ്രാമപഞ്ചായത്ത്
#കൂത്താളി ഗ്രാമപഞ്ചായത്ത്
#പേരാമ്പ്ര ഗ്രാമപഞ്ചായത്ത്
#ചക്കിട്ടപ്പാറ ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
പേരാമ്പ്ര ബ്ലോക്ക് പഞ്ചായത്ത്
പേരാമ്പ്ര - 673525
ഫോൺ‍‍ : 0496 2610286
ഇമെയിൽ‍‍‍ : bdoperambra@yahoo.com

## അവലംബം
*http://www.trend.kerala.gov.in  
*http://lsgkerala.in/perambrablock/ 
*Census data 2001

 വർഗ്ഗം: കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
വടകര ബ്ലോക്ക് പഞ്ചായത്ത്

കോഴിക്കോട് ജില്ലയിൽ വടകര താലൂക്കിലാണ് 50.96 ചതുരശ്രകിലോമീറ്റർ വിസ്തീർണ്ണള്ള വടകര ബ്ളോക്ക് പഞ്ചായത്ത് സ്ഥിതി ചെയ്യുന്നത്. 
## അതിരുകൾ
*കിഴക്ക് - തൂണേരി, തോടന്നൂർ ബ്ളോക്കുകൾ
* വടക്ക് - മയ്യഴിപ്പുഴ  
*തെക്ക്‌ - വടകര നഗരസഭ
*പടിഞ്ഞാറ് - അറബിക്കടൽ

## ഗ്രാമപഞ്ചായത്തുകൾ
വടകര ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#അഴിയൂർ ഗ്രാമപഞ്ചായത്ത്
#ചോറോട് ഗ്രാമപഞ്ചായത്ത്
#ഏറാമല ഗ്രാമപഞ്ചായത്ത്
#ഒഞ്ചിയം ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
വടകര ബ്ലോക്ക് പഞ്ചായത്ത്
ചോമ്പാല - 673308
ഫോൺ‍ : 0496 2503002
ഇമെയിൽ‍ : bdovatakara@gmail.com

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

 വർഗ്ഗം: കോഴിക്കോട് ജില്ലയിലെ ബ്ലോക്ക് പഞ്ചായത്തുകൾ
ഇലന്തൂർ ബ്ലോക്ക് പഞ്ചായത്ത്

പത്തനംതിട്ട ജില്ലയിൽ കോഴഞ്ചേരി താലൂക്കിലാണ് 106.22 ചതുരശ്രകിലോമീറ്റർ വിസ്തീർണ്ണമുള്ള **ഇലന്തൂർ ബ്ളോക്ക് പഞ്ചായത്ത്** സ്ഥിതി ചെയ്യുന്നത്. 

## ഗ്രാമപഞ്ചായത്തുകൾ
ഇലന്തൂർ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#ഓമല്ലൂർ ഗ്രാമപഞ്ചായത്ത്
#ചെന്നീർക്കര ഗ്രാമപഞ്ചായത്ത്
#ഇലന്തൂർ ഗ്രാമപഞ്ചായത്ത്
#ചെറുകോൽ ഗ്രാമപഞ്ചായത്ത്
#കോഴഞ്ചേരി ഗ്രാമപഞ്ചായത്ത്
#മല്ലപ്പുഴശ്ശേരി ഗ്രാമപഞ്ചായത്ത്
#നാരങ്ങാനം ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
ഇലന്തൂർ ബ്ലോക്ക് പഞ്ചായത്ത്
നെല്ലിക്കാല - 689648
ഫോൺ : 0468 2362036
ഇമെയിൽ‍‍ : bdoelr@gmail.com

## അവലംബം
*http://www.trend.kerala.gov.in  
*http://lsgkerala.in/elanthoorblock/ 
*Census data 2001

 വർഗ്ഗം: പത്തനംതിട്ട ജില്ലയിലെ ബ്ലോക്ക് പഞ്ചായത്തുകൾ
കോയിപ്രം ബ്ലോക്ക് പഞ്ചായത്ത്

പത്തനംതിട്ട ജില്ലയിൽ മല്ലപ്പള്ളി, തിരുവല്ല എന്നീ താലൂക്കുകളിലായാണ് 123.67 ചതുരശ്രകിലോമീറ്റർ വിസ്തീർണ്ണമുള്ള **കോയിപ്രം ബ്ളോക്ക് പഞ്ചായത്ത്** സ്ഥിതി ചെയ്യുന്നത്.
## ഗ്രാമപഞ്ചായത്തുകൾ
കോയിപ്രം ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
#അയിരൂർ ഗ്രാമപഞ്ചായത്ത്
#ഇരവിപേരൂർ ഗ്രാമപഞ്ചായത്ത്
#കോയിപ്രം ഗ്രാമപഞ്ചായത്ത്
#തോട്ടപ്പുഴശ്ശേരി ഗ്രാമപഞ്ചായത്ത്
#എഴുമറ്റൂർ ഗ്രാമപഞ്ചായത്ത്
#പുറമറ്റം ഗ്രാമപഞ്ചായത്ത്

## സ്ഥിതിവിവരക്കണക്കുകൾ

## വിലാസം
കോയിപ്രം ബ്ലോക്ക് പഞ്ചായത്ത്
പുല്ലാട് - 689648
ഫോൺ‍ : 0469 2662364
ഇമെയിൽ‍‍‍‍ : bdokpm@gmail.com

## അവലംബം
*http://www.trend.kerala.gov.in  
*http://lsgkerala.in/koipuramblock 
*Census data 2001

 വർഗ്ഗം: പത്തനംതിട്ട ജില്ലയിലെ ബ്ലോക്ക് പഞ്ചായത്തുകൾ
വിളക്കുമാടം (കോട്ടയം ജില്ല)

കോട്ടയം ജില്ലയിൽ മീനച്ചിൽ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണു് **വിളക്കുമാടം**. ദേശീയ തീർത്ഥാടന കേന്ദ്രമായ ഭരണങ്ങാനത്തിന് സമീപമാണ്‌ ഈ ഗ്രാമം. പാലായിൽ നിന്നും 10 കിലോമീറ്റർ മാത്രമാണ് ഇവിടേക്കുള്ള ദൂരം.

## പ്രധാന ആരാധനാലയങ്ങൾ
* വിളക്കുമാടം ഭഗവതീ ക്ഷേത്രം 
* സെന്റ് സേവിയേഴ്സ് പള്ളി.
## വിദ്യാഭ്യാസ സ്ഥാപനങ്ങൾ
*സെന്റ്. ജോസ‌ഫ്‌സ് ഹയർ സെക്കന്ററി സ്കൂൾ: 1913-ൽ സെൻറ് തോമസ് മലയാളം പ്രൈമറി സ്കൂൾ എന്ന പേരിൽ സ്ഥാപിതമായി. 1927-ൽ ഇത് മിഡിൽ സ്കൂളായി ഉയർത്തപ്പെട്ടു.
* ഗവ.എൽ.പി. സ്കൂൾ :മീനച്ചിൽ പഞ്ചായത്തിൽ ആറാം വാർഡിലാണ് സ്കൂൾ പ്രവർത്തിക്കുന്നത്. ആദ്യകാലത്തു ഈ സ്കൂൾ എൻ.എസ്.എസ്. കരയോഗം വക ആയിരുന്നു. ഒന്ന് മുതൽ അഞ്ചു ക്‌ളാസ് വരെ ഉണ്ടായിരുന്നു. 1947-ൽ സ്കൂൾ സർക്കാർ ഏറ്റെടുത്തു.
* സെന്റ് തെരേസാസ് അപ്പർ പ്രൈമറി  സ്കൂൾ.

വർഗ്ഗം:കോട്ടയം ജില്ലയിലെ ഗ്രാമങ്ങൾ
കാസർകോട് കാദർഭായ്

തുളസീദാസിന്റെ സംവിധാനത്തിൽ ഇന്നസെന്റ്, ജഗദീഷ്, സിദ്ദിഖ്, സൈനുദ്ദീൻ, അശോകൻ,ആലുംമൂടൻ,  സുനിത, സുചിത്ര എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***കാസർകോട് കാദർഭായ്***. 1991-ൽ പുറത്തിറങ്ങിയ മിമിക്സ് പരേഡ് എന്ന ചിത്രത്തിന്റെ രണ്ടാം ഭാഗമാണിത്. സിമ്പിൾ പ്രൊഡക്ഷൻസിന്റെ ബാനറിൽ മുംതാസ് ബഷീർ നിർമ്മിച്ച ഈ ചിത്രം സിംപിൾ റിലീസ് ആണ് വിതരണം ചെയ്തത്. കലാഭവൻ അൻസാർ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലൂർ ഡെന്നീസ് ആണ്.

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഇതിലെ ഗാനങ്ങൾക്ക് സംഗീതം പകർന്നത് ജോൺസൺ ആണ്. ഗാനങ്ങൾ സീ സീ വിപണനം ചെയ്തിരിക്കുന്നു. 
; ഗാനങ്ങൾ
# നീലക്കുറുക്കൻ – ജോളി അബ്രഹാം, കൃഷ്ണചന്ദ്രൻ, സി. ഒ. ആന്റോ, സുജാത മോഹൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''കാസർകോട് കാദർഭായ്''  – മലയാളസംഗീതം.ഇൻഫോ

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തുളസീദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:സാലുജോർജ്ജ് ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ബിച്ചുതിരുമല- ജോൺസൺ ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
എ.എസ്. നായർ

thumb|ഒ.വി. വിജയന്റെ ഖസാക്കിന്റെ ഇതിഹാസത്തിനു വേണ്ടി ഏ.എസ്സ് വരച്ച ചിത്രം
കേരളത്തിലെ ഒരു രേഖാചിത്രകാരനായിരുന്നു (ഇലസ്റ്റ്‌റേറ്റർ) **അത്തിപ്പറ്റ ശിവരാമൻ നായർ** എന്ന എ.എസ്. നായർ

### ലഘുജീവചരിത്രം
1936ൽ മേയ് മാസത്തിൽ പാലക്കാട് ജില്ലയിലെ കാറൽമണ്ണയിലെ അത്തിപ്പറ്റ വീട്ടിൽ അദ്ദേഹം ജനിച്ചു.  കാറൽമണ്ണ യു.പി. സ്കൂളിൽപ്രാഥമിക പഠനം. ചെർപ്പുളശ്ശേരി ഹൈസ്കൂളിൽ എസ്.എസ്.എൽ.സി കഴിഞ്ഞു. ദാരിദ്ര്യം   നിമിത്തം തൃക്കിടീരി മനയെ ആശ്രയിച്ചായിരുന്നു ജീവിതം. തൃക്കിടീരി മനയിലെ വാസുദേവൻ നമ്പൂതിരി, ശിവരാമനെ മദിരാശി സ്കൂൾ ഓഫ് ആർട്സിൽ ചിത്രകല പഠിക്കാൻ പറഞ്ഞയച്ചത് എ.എസ്സിന്റെ ജീവിതത്തിലെ വഴിത്തിരിവായി. ശ്രീ കെ.സി.എസ് പണിക്കരായിരുന്നു ചിത്രകലയിൽ എ.എസിന്റെ ഗുരു. മദിരാശിയിൽ മറ്റുവരുമാനങ്ങളില്ലാത്ത എ.എസ്, ചെർപ്പുളശ്ശേരി അടുത്ത് ചളവറ സ്വദേശിയായ ആർ. കൃഷ്ണൻ നായർ നടത്തുന്ന ഹോട്ടലിൽ ജോലിക്കാരനായി. അവിടെ തന്നെ താമസിച്ചു. തുടർന്ന് കൃഷ്ണൻ നായരുടെ ബധിരയും മൂകയുമായ മകളെ (തങ്കം എന്ന് പേർ) 1964ൽ വിവാഹം ചെയ്തു. അതിൽ ഒരു മകളുണ്ട്. മകളുടെ പേര് സുധ.

### സംഭാവനകൾ
കാറൽമണ്ണ പൊതുജന വായനശാല നടത്തിയിരുന്ന “കൈരളി” കൈയെഴുത്തുമാസികയിലൂടെ ആണ് എ.എസിന്റെ ആദ്യകാല രേഖാചിത്രങ്ങൾ പുറത്തുവന്നത്. മദിരാശിയിൽ പഠിക്കുന്ന കാലത്ത് മാതൃഭൂമി വാരാന്ത്യപ്പതിപ്പിലും “ജയകേരളം” മാസികയിലും വരച്ചിരുന്നു. ചിത്രകല പഠനത്തിനുശേഴം “പേശും‌പടം” എന്ന തമിഴ് സിനിമാമാസികയുടെ പത്രാധിപസമിതിയിൽ കുറച്ചുകാലം ജോലി നോക്കി. 1961ൽ മാതൃഭൂമി ആഴ്ച്ചപ്പതിപ്പിൽ ചിത്രകാരനായി ജോലിക്ക് ചേർന്നു. എം.വി. ദേവൻ  മാതൃഭൂമിയിൽനിന്നും പോയ ഒഴിവിലേക്കാണ് എ.എസ് എത്തിചേർന്നത്. ദേവൻ തന്നെആയിരുനു എ.എസ്സിന്റെ പേർ മാതൃഭൂമി മാനേജ്മെന്റിനോട് നിർദ്ദേശിച്ചത്. മൂന്നു പതിറ്റാണ്ടോളം ആഴ്ച്ചപ്പതിപ്പിലൂടെ മലയാളത്തിലേയും ഇതര ഭാഷകളിലേയും ഒട്ടനവധി കഥാപാത്രങ്ങൾക്ക് രേഖാചിത്രങ്ങളിലൂടെ ദൃശ്യാവിഷ്കാരം നടത്തി. അദ്ദേഹം 
മികച്ചൊരു കാർട്ടൂണിസ്റ്റുകൂടെ ആയിരുന്നു. നാടകത്തിലും കേരളീയ അനുഷ്ഠാനകലകളിലും ഏറെ തൽ‌പ്പരനായിരുന്നു. **മരണം** എന്ന പേരിൽ ഒരു നാടകം പ്രസിദ്ധീകരിച്ചിട്ടുണ്ട്. മറാഠനോവലിസ്റ്റ് വി.എസ് ഖാണ്ഡേക്കറുടെ യയാതി എന്നനോവൽ മലയാളത്തിൽ പരിഭാഷപ്പെടുത്തി മാതൃഭൂമിയിൽ ഖണ്ഡശ:പ്രസിദ്ധീകരിച്ചപ്പോൾ ഇലസ്റ്റ്‌റേഷൻ ചെയ്തത് എ.എസ്. ആയിരുന്നു. കൂടാതെ മലയാളത്തിലെ പല എഴുത്തുകാരുടേയും കൃതികൾക്ക് അദ്ദേഹം ഇലസ്ട്രേഷൻ നിർവ്വഹിച്ചിട്ടുണ്ട്. മാതൃഭൂമി ചീഫ് ആർട്ടിസ്റ്റായി ജോലിയിലിരിക്കെ 1988 ജൂൺ 30-ന് അൻപത്തിരണ്ടാം വയസ്സിൽ എ.എസ്. അന്തരിച്ചു.

വർഗ്ഗം:കേരളത്തിലെ ചിത്രകാരന്മാർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ